Amaierako kontzertua. Hastapeneko abonua\n08 - 09ekaina 2017\nF.J. Haydn: 82. sinfonia Do maiorrean, “Hartza (25’)\nW.A. Mozart: “Alcandro lo confesso” baxu eta orkestrarako, K. 512 (8’)\nWagner: Die Walküre, I. ekitaldia (60’)\nAmaierako kontzertua Hastapeneko abonua\nFRANZ JOSEPH HAYDN 82. sinfonia Do Maiorrean Hob. I:82 “Hartza”\nWOLFGANG AMADEUS MOZART Alcandro, lo confesso….Non sò d’onde viene K. 512\nRICHARD WAGNER Die Walküre Acto I: Das Innere der Wohnung Hundings\nMichelle DeYoung, soprano (Sieglinde)\nStuart Skelton, tenor (Sigmund)\nCallum Thorpe, bajo (Hunding)\n08 ekaina 2017 Euskalduna Jauregia 19:30 h. Sarrerak Erosi\n09 ekaina 2017 Euskalduna Jauregia 19:30 h. Sarrerak Erosi\nKLASIZISMOAREN ETORKIZUNA: RICHARD WAGNER ETA VIENAKO LEHEN ESKOLA\nRichard Wagnerren inguruan esan ohi diren topiko gutxi asko bidegabeen artean, bada bat dioena haren hizkuntza zeharo aldenduta zegoela XVIII. mende bukaerako Vienako klasizismoaren unibertsotik. Hala, Richard Wagnerren jenioa gehiago lotu izan da Vienako Bigarren Eskolak ekarri zuen erromantizismoaren ondorengo abangoardiari bidea zabaldu izanarekin, Haydnen eta Mozarten Lehen Eskolaren ondarea –Beethoven berantiar baten bidez jasotakoa– beragan gauzatu zen moduarekin baino. Musika-arloan zehazki, esan liteke historiografiak Arnold Schoenberg izendatu duela Wagnerren bermatzailerik bikainena. Hala eta guztiz ere, Wagner arretaz entzunda, Franz Joseph Haydnek eta Wolfgang Amadeus Mozartek beraiek klasizismoa gainditzeko jorratutako bideak ikusiko ditugu, muturrera eramanda, eztanda batean, Wagnerren kasuan. Eta hori hiru alderditan, gutxienez, frogatu liteke.\nLehenak zer ikusia du gorteari lotutako musika-ekoizpenak izan zuen krisiarekin, zeinean Haydnen eta Mozarten ibilbide profesionalak erabakigarriak izan baitziren. Bigarrena, berriz, errepertorio sinfonikoa jotzeko orkestra finkoak ezarri izanarekin dago lotuta –eta hori XVIII. mendearen azken herenean gertatu zen– eta orkestra horien zabaltzeekin –ildo horretatik, Pariseko Sinfoniak (1785-1786) jauzi kualitatibo handia izan zen Haydnentzat; izan ere, Eszterháza gobernatzen zuela, hogeita bost bat musikari izango zituen bere kargu, eta Parisen, berriz, haren konposizioak jotzen zituen orkestrak berrogei biolin-jotzaile baino gehiago zituen!–. Bada beste alderdi bat, hirugarrena, frogatzen duena klasizismoak noraino zabaldu zituen ateak, eta bidea zabaldu, etorkizun zen Wagner agertu arte –kasu honetan ez Beethovenen bidez, baizik eta aukeran ahaztuegi dugun Carl Maria von Weberren bidez–, eta alderdi hori bereziki lotuta dago antzerki musikala berritzeko Mozartek hasi zuen bidearekin: eta ez naiz bakarrik ari helduaroan sortu zuen opera sorta bikainaz, baizik eta kontzerturako arien ekoizpen oparoaz ari naiz, zeinetan haren idazkera lirikoak gailurra egiten baitu, eta zeinak ahots-laborategi ezinbestekoak bihurtuko baitira XIX. mendearen atarian.\nPariseko Sinfoniak enkarguaren atzetik –eta haren atal bat da gaurko programan sartuta dagoen 82. sinfonia Do maiorrean–, pertsonaia berezi bat dago, bizitza laburra izan zuen aristokrata bat, familiatik jasotako dirutza oparo inbertitu zuena musika-mezenasgoetan: Claude-François-Marie Rigolet, comte d’Ogny, Intendant Général des Postes kargua izan zuena Frantziako eta Nafarroako errege Luis XVI.aren garaian (Luis “azkena”, Sans-Coulottes haien hitzetan). Sinfonia horietako edozein entzuteak Iraultzaren atarian zegoen –hiru urte eskas– Paris hartako musika-giroan murgiltzen du entzulea. Giro eta une hartan, musika-talentu handi bat agertzen zaigu, Joseph Boulogne, Chevalier de Saint-Georges, aita Guadalupeko lurjabe handia, eta ama, berriz, Afrikako esklaboa, eskrima jokalari aparta, biolin-jotzaile lehen mailakoa, opera-konpositorea –Ernestine haren lehen operaren libretoa Les liaisons dangereuses (Harreman arriskutsuak) obra idatzi zuen Pierre Choderlos de Laclos autorearena da–, lehen biolina Pariseko orkestra handienean, eta, geroago, Saint-Georges legioko koronela Frantziako Iraultzan; berak zuzendu zuen lehen aldiz Joseph Haydnen 82. sinfonia, Le Concert de la Loge Olympique orkestra aurrean zuela. Partitura hori lehena zen Pariseko sinfonietan, baina, egiaz, azkena konposatu zuen, 1786an. Bide batez, gaur egun ere “Hartza” izenez ezagutzen da, eta izen hori askoz ere geroago agertu zen, 1829an, laugarren mugimenduko hasierako motiboari egindako pianorako moldaketa batean, hain zuzen ere –Danse de L´Ours–, zeinak, gaiten estiloa imitatzen duenez, nota pedal grabe batez, nonbait gogora ekartzen zituen XIX. mendearen hasieran herrietako ferietan hain ezagunak eta estimatuak ziren hartz dantzarien ikuskizunak laguntzeko doinuak. Nolanahi ere, Haydnen obra horretan bereziki interesgarria da aztertzea nola fusionatzen duen egitura formal sendo bat, batetik, eta hizkuntza bizi, adierazkor, txinpartatsu bat, bestetik, zeinaren bidez graziaz eta ahalaz gainezka egiten duen sinfonia bat lortzen baitu. Lehen motiboa, vivace assai, indar eta distira handikoa da, kasu honetan Haydnengan ohikoa den ironiaren arrastorik gabea, eta bigarren motiboa, berriz, xarma melodiko handikoa da, malenkoniarik gabea; bestalde, hala allegrettoan nola menuettoan bat egiten dute erritmo zeremoniatsu eta dantzagarrienek –frantses gustu mundukoiari egindako keinu bat– eta Chevalier de Saint-Georgesen orkestra handiaren instrumentaltasun oparoa ezin hobeto baliatzeko talentu apartak, eta horrek guztiak agerian uzten du noraino den sendoa partitura honen egitura sinfonikoa, zeina festa-giro suhar batean amaitzen den, eskoziar doinuez. Lehen paradoxa: Iraultza aurreko orkestra frantziarrek eman zioten bidea alemaniar formazio sinfonikoen hazkundeari.\nGurutzatu ditzagun, batetik, forma sinfonikoak bere aro klasikoan izan zuen apoteosia eta, bestetik, Mozarten kontzertu-arien katalogoak –eta, horrenbestez, orkestrak lagundutako ahotsetarako errepertorioa zabaltzeak– antzerki musikalean ekarri zituen aurrerabideak. Die Zauberflöte(Txirula magikoa) konposatu zuen autoreak beti maite izan zuen bereziki Alcandro lo confesso… no so d´onde viene, KV. 294. Besteak beste, denbora luzez haren kantari kuttunena izango zenarentzat sortu zuelako. Eta, dirudienez, liluraren arrazoia ez zetzan soilik haren ahots-merituetan. Aloysia Weber. Lehen aipatu dugun Carl Maria von Weberren lehengusina. Karl Theodor printze elektorearen gorteko (Mannheim) kopista baten alaba. Eta… Constanze bere emazte izango zenaren ahizpa. 1777an ezagutu zuten elkar, Mozart eta ama dohakabea Pariserantz zihoazela, bidean pasatzen zituzten alemaniar gorte guztietan gelditzen baitziren, lana lortzeko ahaleginean. Mozart maiteminez jota gelditu zen, eta hala dago jasota Leopold aitarekin izan zuen gutun-truke oparoan –aitak, nonbait, ez zuen semea maitemintzerik nahi, eta ahaleginak eta bi egin zituen haren suharra urrundik itzaltzeko–. Wolfgang Amadeusen esanetan, Weber andereñoak berezko dohaina zuen cantabilerako, eta fiatoren gaineko berebiziko kontrola zuen; bestela esanda, aldi luzez kontrola zezakeen aire-zutabea, eta horrek erraztasuna ematen zion emisio-teknika ezin hobetuzko batean fraseatzeko, guztiz modu naturalean. Mozartek asko estimatzen zuen ahots-ahalmen hori. Alcandro lo confesso… no so d´onde viene da Aloysiarentzat bereziki moldatu zuen lehen aria, hasieran Anton Raff tenor beteranoa buruan zuela hasi baitzen idazten. Azkenean, baina, bai tesiturak berak –oso agudoa da–, bai orkestrazioak berak –egokiagoa da soprano bati laguntzeko–, Aloysia bihurtu zuten obra dedikatzeko pertsona ideala. Ariaren testua, berriz, Metastasioren L’Olimpiade obraren hirugarren ekitaldiko seigarren eszenatik aterata dago –libretoa, jatorriz, Caldarak musikatu zuen, eta, ondoren, beste batzuek ere bai, besteak beste, Niccoló Piccinik–. Klistenes erregeak hitz egiten du, eta Alkandro bere aholkulariari aitortzen dionez, oso nahasita sentiarazten du bera hiltzen saiatu den eta horregatik kondenatu duen errudunak. Klistenesek ez daki, egiaz, Lycidas semea dela, zeina jaio berri zela ito zezaten agindu baitzuen, orakuluak iragarri zuelako bera hiltzen saiatuko zela –eta halaxe gertatu zen gero–. Jakina, halako eszena edipikoa zeharo aldatuta gelditu zen Alosyak interpretatu zuenean, pianoa ere berak jotzen zuela, Mozarten aurrean (1778ko otsaila zen); izan ere, tempi berez lento eta andante haiek arnasa ematen zioten La-4 edo Si bemol-4 bezalako nota oso tiranteetan oinarritzen zen fraseoari, eta halako notak ez ziren ohikoak sopranoaren lerro cantabile naturalean, koloraturan baino. Mozartek ez zuen interesik Klistenes erregea entzuteko aztoratuta dagoela “odolaren deia” sentitu duelako ustez errudun arrotz bat baino ez den preso baten aurrean, ez; Mozartek bere musa Alosya entzun nahi zuen hark ere nondik zetorkion ez zekien emozio bati bidea ematen: “non so d´onde viene/ Quel tenero afetto/ Quel motto que ignoto/ Mi nasce nel petto/ Quel gel che le vene/ Scorrendo mi va…”. 1787an, ordea, aria berrikusi, eta, Metastasiok jatorriz sortu zuen gaiaren literaltasuna berreskuratuta, beste bertsio bat sortu zuen, baxu eta orkestrarako, zeinak KV 512 katalogo-zenbakia hartu baitzuen. Eta horixe entzungo dugu gaur. Moldaketa hau omenaldi bat da, berak asko estimatzen zuen beste ahots bati eskainitakoa: Die Entführung aus dem Serail (Serralloko Bahiketa) obra interpretatu zuen lehen Osmin Ludwig Fischer baxu entzutetsuari. Bitxikeria bat: 1787ko martxoren 21a da, Vienako Kärtnerthortheaterreko aretoetako batean gaude, eta Mozartek Ludwig Fischer baxua eta Aloysia Weber sopranoa biak batera aurkezten ditu. Ludwigek Alcandro, lo confesso… baxurako moldatutako aria interpretatzen du, zeina Mozartek 1778an Alosyarentzat moldatu baitzuen. Eta Alosyak, ez baitu maisuak berarentzat egindako obra berririk, Sartiren aria bat interpretatzen du. Klistenesek du azken hitza.\nEntzuleak, orain, Die Walküre obraren lehen ekitaldian murgildu ahal izango du. Wagnerren musika, dudarik gabe, etorkizuneko musika da, baina gogoan har ditzagun Haydnen sinfonismoa eta Mozarten kontzertante lirikoak, eta pentsa dezagun etorkizun hori noraino elikatu zen iraganetik. Pentsa dezagun klasizismoaren etorkizunean. 1854. urtea erabakigarria izan zen Richard Wagnerren bizitzan. Irailaren 1ean, goizean, Die Walküre obraren lehen ekitaldiko zirriborroak bukatu zituen –hurrengo urtean, apirilaren 3an, bukatu zuen lehen ekitaldiaren partitura garbira pasatzen, Londresen–. Irailaren bukaeran, berriz, haren lagun Georg Herwegh poetak bizitzako oparirik erabakigarriena egin zion: Arthur Schopenhauerren Die Welt als Wille und Vorstellung (Mundua borondate eta irudikapen gisa) obraren ale bat. Handik hilabetera, urrian, ibilaldi batetik bueltan, idatziz jaso zuen Tristan eta Isolda pertsonaien kondaira oinarri hartuta buruan guztiz zirriborratu zuen drama musikal baten bukaera: Parsifal, grialaren bila alderrai dabilela, Tristan ikustera doa, hilzorian baitago. Jakina denez, azkenean ez zuen garatu eszena hori –haren azken maisu-lanaren hazia bihurtu zen, ordea–; izan ere, ez zuen nahi izan Tristan identifikatzea hil ezin zuen Amfortas sufritzailearekin. Beraz, Martin Gregor-Dellinek dioen bezala, 1854. urtean Die Walküre, Tristan eta Schopenhauerren konjuntzio astrala gertatu zen. Eta konjuntzio horri beste izar baten izena gehitu behar zaio: Mathilde Wesendonck. Izan ere, zer jartzen du Die Walküre obraren preludio laburrean, eskuz idatzita dagoen horretan? “GSM” inskripzioa irakurtzen da. Eta hauxe esan nahi du: Gesegnetsei Mathilde. Bendeinkatua, zu, Mathilde. Die Walküre obraren lehen ekitaldian tetralogia osoko bikote benetan erromantiko bakarra agertzen zaigu (bat etorriko zarete nirekin Sigfridoren eta Brunildaren arteko amodioa, bigarren egunetik aurrera, beste gauza bat dela, kalteak, minak, herrak eta traizioak izango baitira tartean –ia amodio guztietan bezala, bide batez–), eta litekeena da bikotearen arteko maitasun-eszena izugarri horretan zer ikusia izateak Wagnerrek sentitzen zuena Otto Wesendonck Zuricheko bere mezenas aberatsaren emaztearekin zegoenean: delirioaren antzeko zerbait.\nNolanahi ere, obra honetan txundigarriena da nola lortu zuen Wagnerrek bat egin zezaten, batetik, hizkuntza zorrotz formal baten egitura logikoak, narrazioa estu gidatzen zuten motiboetan oinarritutakoak, eta, bestetik, samurtasun liriko, zirraragarri, malgu batek, zeinak tetralogiaren lehen ataleko lehen ekitaldi honetan elkarrizketa bizi sakona baitauka tradizio posklasikoarekin. “Rineko urrea” sarrerako lehen eszenan, Woglinde ondinak, Alberich lizuna ikusi duelarik begiak ibaiaren hondoan dagoen Urre gorrian iltzatuta dituela, hauxe ohartarazten digu: “maitasunaren ahalari uko egiten dionak, maitatzeko pozari ezetz esaten dionak, horrek bakarrik lortuko du urre gorriarekin eraztun bat egiteko miraria”. Wagnerrek une horretan zehazki sartu zuen (nurwer der Minne Machtversagt) “maitasunari uko egitea” sol klabeko motibo ezaguna. Hala, bada, zergatik agertzen da motibo hori bera berriro Die Walküre obraren lehen ekitaldiaren bukaeran, estasi-unerik gorenean, Siegmunden eta Sieglinderen arteko maitasuna garaile atera denean, anai-arrebek azkenik beren izenez elkar ezagutu dutenean, Wälseren seme-alabak direla jakin dutenean –hori da Wotanen izen mundutiarra–, bata besteari esker iratzarri direnean, udaberriak –printzipio maskulinoa: Der Lenz– maitasuna –printzipio femeninoa: Die Liebe– iratzartzen duen bezala; zergatik justu Siegmund bat-batean altxatu, eta txabolaren erdian gora egiten duen lizarraren enborrerantz abiatzen denean bertan bururaino sartuta dagoen ezpata zerutiarra ateratzera, zeina han sartu baitzuen Wotanek bere alaba Sieglinderen eta Hundingen arteko zorigaiztoko ezkontzara arlote jantzita agertu zenean, egunen batean unea iritsita benetako heroiak baliatu zezan? Esan bezala, zergatik sartu justu une horretan “maitasunari uko egitea” motiboa, hain zuzen ere, aita zerutiarrak bere seme gizatiarrarentzat sortu zuen Nothung ezpata ateratzera doala? Tetralogiari buruz egin zuen hausnarketa guztiz interesgarrian, Claude Levi-Straussek norabide sinesgarri bat seinalatzen du: Wagnerrek ohartarazten digu Velsungok, aitak bezala, dena nahi duela. Maitasuna nahi du, eta boterea nahi du. Bata bestearen bitartez ospatu nahi du: boterea eta grazia. Berak ez du onartzen elkartrukearen gizarte-araua –zerbait lortzeko, zerbait emango dut–. Berak intzestu bidez lotzen ditu boterea eta maitasuna. Ezpata eta arreba. Nothung eta Sieglinde. Motiboak gogorarazten dio entzuleari maitasunari uko egiteko klausularen gainetik pasatzeko zorian dagoela heroia. Aurrean dugun estasi-une goren horren baitan hondamendi baten iragarpena ezartzen du Wagnerrek. Alfred Hitchcockek bere filmetan bezala, Wagnerrek joko manipulatzaile iragarlea darabil drama musikal honetan. Idazkuntza mota jakin baten adibide bat baino ez da, zeinaren arabera, mitoetan gertatu bezala, iraganak etorkizuna gogorarazteko ahala du, eta etorkizunak, berriz, iragana aurreikustekoa. Wagnerrekin, beraz, pentsa dezagun klasizismoaren etorkizunean. Bera gogoan, aurrikus dezagun noraino heldu den Haydnen eta Mozarten ahala.\nMICHELLE DEYOUNG – Sopranoa / Soprano\nMichelle DeYoung mundu osoko publikoa zoratzen duen mezzosopranoa dugu. Ezin konta ahala kontzertu eman ditu, eta munduko orkestra entzutetsuenak izan ditu lagun, besteak beste, New Yorkeko Orkestra Filarmonikoa eta Londre\nseko Orkestra Filarmonikoa, sir Colin Davis zuzendari zela (harekin grabatu zuen Les Troyens obran egin zuen Dido pertsonaiaren atala, kritikak bereziki goraipatua); San Frantziskoko Orkestra Sinfonikoa, Tilson Thomas zuzendariarekin; Bostoneko Orkestra Sinfonikoa, Ozawa zuzendariarekin; Chicagoko Orkestra Sinfonikoa eta Londreseko Philharmonia Orkestra, Boluez zuzendariarekin; Clevelandeko Orkestra, Slatkin zuzendariarekin; Holandako Royal Concertgebouw Orkestra, Chailly zuzendariarekin; Berlineko Staatskappell Orkestra, Barenboim eta Boulez zuzendariekin; Israelgo Orkestra Sinfonikoa, Maazel zuzendariarekin; eta Birminghameko Orkestra Sinfonikoa, Gardner zuzendariarekin.\nErrezitalak ere eskaini ditu, besteak beste, New Yorken, San Frantziskon, Lisboan, Parisen, Londreseko Wigmore Hall aretoan eta Edinburgoko Jaialdian. Opera-emanaldietan interpretatu dituen rolen artean, hauexek dira gogoangarrienak: Jocasta, von Dohnanyi zuzendari zela, Parisen; Fricka, Haitinken zuzendaritzapean, Royal Opera House aretoan (Covent Garden); Fricka, Brangäne, Venus eta Shaman rolak, Tan Dun konpositorearen The First Emperor obran, New Yorkeko Metropolitan Opera House aretoan, Levineren zuzendaritzapean; Brangäne, Chicagon, sir Andrew Davisen zuzendaritzapean, eta Berlinen, Opera Nazionalean, eta Milanen, La Scala aretoan, Barenboimen zuzendaritzapean; eta, azkenik, Kundry rola, Bayreuthen, Boulezen zuzendaritzapean, eta Berlinen, Barenboimen zuzendaritzapean.\nSTUART SKELTON – Tenorra\nStuark Skelton australiarra egungo tenorrik ospetsuenetarikoa da. Haren errepertorioa oso zabala da, eta eskakizun handiko rolak barne hartzen ditu, besteak beste: Wagnerren Parsifal, Tristan, Lohengrin, Erik eta Sigmund; Straussen Kaiser; Beethovenen Florestan; Saint-Saënsen Samson; Dvořáken Dmitrij, eta Brittenen Peter Grimes.\nAditu handiekin egin du lan, esaterako, Antonio Pappano, Franz Welser-Möst, Valery Gergiev, Daniele Gatti, Vladimir Jurowski, Simone Young, sir John Eliot Gardiner eta Vladimir Ashkenazyrekin.\n16/17 denboraldi honetako zenbait erronka: paper titularra Tristan und Isolde New Yorkeko Metropolitan Opera Houseko ekoizpen berrian, sir Simon Rattleren zuzendaritzapean; Lohengrin, Pariseko Opera Nazionalean, Philippe Jordanen zuzendaritzapean; Jenufa operako Laca pertsonaia, Municheko Bayerische Staatsoperren, Tomáš Hanusen zuzendaritzapean. Kontzertuei dagokienez, batetik, Mahlerren Das Lied von der Erde interpretatuko du Melbourneko Orkestra Sinfonikoarekin, sir Andrew Davisen zuzendaritzapean, bai eta Cincinatti Symphony orkestrarekin ere, Louis Langréeren zuzendaritzapean; bestetik, Beethovenen Missa Solemnis interpretatuko du BBC Philharmonic Orchestrarekin, Gianandrea Nosedaren zuzendaritzapean; azkenik, Peter Grimes interpretatuko du kontzertu-bertsioan, Bergen Philharmoniske Orkester delakoarekin, Edward Garnerren zuzendaritzapean.\nHiru grabazio ditu, Die Walküre obraren beste hainbeste interpretazio jasotzen dituztenak: lehena, Simone Youngen zuzendaritzapean Hanburgon egindakoa, eta beste biak Ascher Fischen zuzendaritzapean Seattle Operan eta State Opera of South Australia delakoan egindakoak, hurrenez hurren.\nCALLUM THORPE – Baxua / Bajo\nCallum Thorpe baxuak Coventryn (Erresuma Batua) hasi zuen bere musika-ibilbidea, katedraleko koruan, hain zuzen ere, eta, gero, opera ikasi zuen Londreseko Royal Academy of Musicen, eta han lizentziatu zen, bikain lizentziatu ere.\nOpera-interpretazioen artean, hauexek dira nabarmenenak: Don Giovanni operako Masetto pertsonaia Glyndebourneon Tour delakoan eta Garsingtoneko Opera Jaialdian; Händelen Theodora oratorioko Valens pertsonaia, Parisko Les Arts Florissantsen, New Yorken eta Concertgebouw-en (Amsterdam); Die Zauberflöte(Txirula magikoa) operako Sarastro pertsonaia eta Verdiren Macbeth operako Banquo pertsonaia, Basileako Antzokian; Monteverdiren Il ritorno d’Ulisse in patriaoperako Antinoo pertsonaia, Pariseko Théâtre des Champs-Élysées antzokian (Emmanuelle Haïm), eta Fujikura konpositorearen Solaris operako Gibarian pertsonaia, Parisen, Lillen eta Lausanan (obraren mundu mailako estreinaldietan).\nKontzertuei dagokienez, Callum Thorpek erregulartasunez kantatzen du Erresuma Batuan zein handik kanpo. Emanaldi gogoangarrien artean, honakoak daude: Tel Aviven egin zuen debuta Händelen Israel in Egypt interpretatzeko, Jerusalemgo Orkestra Sinfonikoak lagunduta (Laurence Cummings); Händelen Esther interpretatu zuen London Handel Festivalen, eta Acis and Galatea, berriz, Basileako Ganbera Orkestrarekin (Paul Goodwin), Vienan eta Parisen; J.S. Bachen Matthäus-Passioninterpretatu zuen Birminghameko Symphony Hallen; bai eta beste hainbat interpretazio ere: J.S. Bachen Johannespassion opera, Mozarten Réquiem meza, Hadynen Die Schöpfung oratorioa, Rossiniren Petite messe solennelle eta BBC Proms delakoetan egindako interpretazioak.\nERIK NIELSEN – Zuzendaria / Director


Ikastolak elizari eta EAJri esker - Ahotsak.eus\nIkastolak elizari eta EAJri esker\nIkastolak elizari eta EAJri esker Etorkinak Antxora Cáceres eta Badajozetik etorri ziren. Lehenengo Errenteriara eta ondoren Pasaiara etorri ziren. Pasaia erdalduna dela uste du, dakitenek sakrifizioz ikasia. Bere ustez elizari eta EAJri esker ikasi da euskaraz. Ikastolak haiei esker sortu zirela dio.\nHizlaria(k): Oiarbide Oliden, Xabier\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan PAS-040-026 kodeko bideoa nahi duzula aipatzea: ahotsak@ahotsak.eus\nEtorkinak Antxora Cáceres eta Badajozetik etorri ziren. Lehenengo Errenteriara eta ondoren Pasaiara etorri ziren. Pasaia erdalduna dela uste du, dakitenek sakrifizioz ikasia. Bere ustez elizari eta EAJri esker ikasi da euskaraz. Ikastolak haiei esker sortu zirela dio.\nData: 2016(e)ko urtarrilaren 25a\nGaia(k): Politika » Euskara eta politika , Euskara » Euskalduntzea eta alfabetatzea , Euskara » Euskararen egoera , Ohiturak eta bizimodua » Hezkuntza » Ikastolak , Ohiturak eta bizimodua » Erlijioa » Elizaren jarrera\nInstitutuko hizkuntza erregistroa\nErtzainak taldearen hasiera: troskista taldea\nKonfiantza izanez gero, hika; berez ikasi zuten\nBidaxuneko euskararen egoera\nLasarteko euskararen egoera\nAstean ordutebete euskaraz\nGarraldan egon zen irakasle tolosarra


‘Euskara musu-truk’ ikasteko aukera aurten ere. Noticias de Navarra\n‘Euskara musu-truk’ ikasteko aukera aurten ere\nAire ahizpek kantaldia eskainiko dute ortzirale arratsean Lesakan. (DN)\nAire ahizpek kantaldia eskainiko dute Lesakan\netzidamu matrikulazio kanpainaren baitan\nEUSKARA - Ikasturte berria ate joka dugu euskaltegian eta Bortzirietako Euskara Mankomunitateak herritarrak euskara ikastera animatzeko kanpaina abiatu du: Euskara musu-truk! Sólo te costará un beso. Joan den urtetik euskara ikastea debalde da Bortzirietan;bertan erroldatutako herritarrei ikastaro osoa finantzatzen die eta Euskara Mankomunitateak.\nBortzirietako Euskara Mankomunitateko arduradunen ustez harrera ona izan du ekimenak: “euskara debalde ikasteko aukerak jende gehiago erakarri du euskaltegira, eta ikasleen parte hartzea eta aprobetxamendua hagitz txukunak izan dira. 45etik 71ra igo da ikasle kopurua urte batetik bertzera, eta euskara ikasten hasteko behe urratsetik 20 ikasle berri izan dugu”.\nEuskaltegian izena emateko mezua zabaltzeko bi bideo prestatu dituzte eta kanpainak badu irudi berria, alaia eta baikorra.\nEuskara musu-truk, Bortzirietan euskara ikastea debalde delako. Eta sólo te costará un beso, euskarazko erramoldea gaztelaniara itzulita umorearekin erakarri nahi izan dituztelako erdaldunak.\nIzen-ematea Izena emateko epea irailaren 1etik 29ra irekita dago. Matrikulazioa eta finantzaketaren gaineko informazioa eskuratu nahi duenak, Bortzirietako Euskaltegira deitu (948 637796) edo Bortzirietako Euskara Mankomunitatearen web orrian lor dezake.Diru-laguntzak jaso ahal izateko Bortzirietan erroldatua egon behar da, asistentzia %85etik goitikoa izan behar da eta ikastaroaren aprobetxamendu egokia egiaztatu behar da.\nMatrikularen gastu osoa ordainduko zaie baldintza hauek betetzen dituztenei (gehienez 380 euro). Laguntzak jasotzeko urriaren 13a baino lehen beharrezko dokumentazio guztia aurkeztu beharko dute: Eskaera orria behar bezala beteta, NAN fotokopia, Euskaltegiko izen-emate orria eta konpromiso idatzia. Urrian matrikula gastu osoa baino 100 euro gutxiago (280 euro gehienez) jasoko du ikasleak bere kontuan eta euskaltegiari matrikula osoa ordaindu beharko dio. Uztailean, baldintzak betez gero, 100 euro ordainduko zaizkio. %50 eta %85 bitarteko asistentzia duenak uztaileko ordainketarik ez du jasoko eta asistentzia %50tik behera duenak diru laguntza itzuli beharko du. Matrikulazio kanpaina girotzeko bi ekitaldi antolatu asmo ditu Euskara Mankomunitateak euskaltegiarekin batera. Ortzirale honetan, 20.30ean Lesakako Plaza Zaharrean Aire ahizpek kantaldia eskainiko dute. Irailaren 22an, 19.00etan Berako Beralandetatik abiatuta bertso-triki-pintxo-poteoa eginen dute. - A. Arotzena\nBerro: “La expulsión es injusta, pero seguimos comprometidos con el acuerdo programático”


Cookieen erabilera :: Buruxkak Liburutegi digitala\nHasiera / Cookie-politika\nBuruxkak.eus atariaren cookieen erabilera\nUztailaren 11ko 34/2002 Legea onartuz, Merkataritza Elektronikoa eta Informazio Gizartearen Zerbitzuena, ohartarazten dizugu webgune honek cookieak erabiltzen dituela. Cookie hauen helburuak hauek dira, besteak beste: bisitariaren nabigazioa hobetu eta erraztea, jarraitzen duen ibilbidearen segimendua egitea, erregistratutako erabiltzaile-izena gogoratzea, bistaratze-konfigurazioa eta lehentasunak gordetzea, eta erabiltzaile bakoitzari interesa dakiokeen informazio eskaintzea.\nCookieak zenbait webgune bisitatzean gure gailuan (ordenagailua, smartphone-a, telebista, tablet-a...) gordetzen diren fitxategiak dira. Haien zeregina webguneek bisitariaren informazioa gordetzea da, hala nola nabigazio-ohiturak, bestelako ezarpenak, eta zenbait kasutan, haien identitatea.\nBisitariaren nabigatzaileak cookieak gordetzen ditu disko gogorrean saioak irauten duen tartean soilik. Oso gutxi okupatzen dute eta ez dute bisitariaren ordenagailua kaltetzen. Cookieek ez dute inolako informazio pertsonal espezifikorik gordetzen eta gehienak disko gogorretik ezabatzen dira nabigatzailearen saioa ixten denean.\nNabigatzaile gehienek cookieak estandar moduan onartzen dituzte, eta segurtasun-ezarpenen bitartez cookie tenporalak eta memorizatutakoak onartzen edo baztertzen dituzte.\nUeu.org-k ez ditu erregistro-prozesuan edo erosketa-prozesuan jasotako eta memorizatutako datu pertsonalak cookietan gordeko bisitariaren baimenik gabe, nabigatzailean cookieak gaitu ondoren.\nCookieak kudeatzen dituen erakundearen arabera:\nCookie propioak: erabiltzailearen ekipamendu terminalera bidaltzen dira, editoreak berak kudeatu eta erabiltzaileak eskatutako zerbitzua emateko erabiltzen duen ekipamendu batetik.\nHirugarrenen cookieak: cookie hauek erabiltzailearen ekipamendu terminalera bidaltzen dira, editorea ez den beste batek kudeatzen dituen ekipamendu batetik. Ekipamendua kudeatzen duena cookieen bidez lortutako datuen tratamenduaz ere arduratzen da.\nAktibatuta ematen duten denboraren arabera:\nSaioko cookieak: cookie mota hau datuak erabiltzailea web orrialde batean sartzen den unean jasotzeko eta gordetzeko diseinatuta dago.\nCookie iraunkorrak: cookie hauek jasotzen dituzten datuak terminalean gordeta egoten dira denbora jakin batean, eta denbora horretan cookieaz arduratzen denak eskuratu eta tratatu ditzake.\nCookie teknikoak: cookie hauek erabiltzaileari aukera ematen diote web orri, plataforma edo aplikazioan zehar nabigatzeko eta web orriak eskaintzen dituen aukera eta zerbitzuak erabiltzeko. Adibidez, datuen trafikoa eta komunikazioa kontrolatzea, saioa identifikatzea, sarbide mugatua duten guneetara sartzea, eskari bateko elementuak gogoratzea, ekitaldi batean izena emateko edo parte hartzeko eskaera egitea, nabigazioan zehar segurtasun-elementuak erabiltzea, bideoak edo soinuak zabaltzeko edukiak gordetzea edo sare sozialen bitartez edukiak partekatzea.\nPertsonalizatzeko cookieak: cookie hauek erabiltzaileari aukera ematen diote zerbitzuan bere ekipamendu terminalean aurrez definitutako hainbat ezaugarrirekin edo erabiltzaileak berak definitutako ezaugarriekin sartzeko. Adibidez, hizkuntza, zerbitzuan sartzeko erabiltzen duen nabigatzaile mota, aukeratutako edukien diseinua, terminalaren geolokalizazioa eta zerbitzuan sartzeko eskualdearen konfigurazioa, etab.\nAnalisirako cookieak: cookie hauek aukera ematen dute erabiltzaileek webguneetan duten portaeraren jarraipena eta azterketa egiteko. Cookie mota honekin jasotako informazioa webguneen, aplikazioaren edo plataformaren jarduera neurtzeko erabiltzen da, bai eta webgune horien erabiltzaileen nabigazio profilak prestatzeko ere, erabiltzaileak zerbitzuaz nola baliatzen diren ikusita zerbitzuan hobekuntzak egiteko.\nPublizitate-cookieak: cookie hauek zerbitzua emateko webgunean edo aplikazioan txertatutako publizitate-guneak eraginkortasunez kudeatzeko aukera ematen dute, hainbat irizpidetan oinarrituta, hala nola editatutako edukian edo iragarkiak erakusteko maiztasunean.\nPortaerazko publizitate-cookieak: zerbitzua emateko webgunean edo aplikazioan txertatutako publizitate-guneak eraginkortasunez kudeatzeko aukera ematen dute. Cookie hauek, behaketaren bidez, erabiltzailearen portaerari buruzko informazioa gordetzen dute, ondoren erabiltzailearen profil zehatz bat garatzeko eta profil horren arabera mota bateko edo besteko publizitatea erakusteko.\nIkuspuntu teknikotik, webguneek bizkor eta eraginkor jardutea bermatzen dute, erabiltzaileen beharretara egokituz. Esate baterako:\nHizkuntza, moneta edo gailu gogokoenak zeintzuk diren gogoratu eta zuzenean eskaintzen dizkio erabiltzaileari.\nEraso zibernetikoen kontra babesten dituzte webgunea eta erabiltzailea.\nZerbitzuen kalitatea eta esperientzia hobetzeko datu estatistikoak batzea ahalbidetzen dute.\nErabiltzaileei erakusten dizkiegun iragarkiak hobetzeko balio dute, bakoitzaren interesen araberakoak izan daitezen.\nAtari honek zein cookie gordetzen ditu?\nEspainiako Datuen Babeserako Agentziaren ildo nagusiei jarraiki, ondoren gune honek erabiltzen dituen cookieak zerrendatuko ditugu:\nCookie teknikoak: era honetako cookieak saioa identifikatzeko, atariaren alde pribatuetarako sarbidea kudeatzeko, erosketa osatzen duten elementuak gogoratzeko, erosketa-prozesua burutzeko, ikastaroetan izena emateko edota harpidetza/bazkidetzak burutzeko erabiltzen ditugu.\nAnalisirako cookieak: cookie hauek aukera ematen dute erabiltzaileek webguneetan duten portaeraren jarraipena eta azterketa egiteko. Cookie mota honekin jasotako informazioa webguneen, aplikazioaren edo plataformaren jarduera neurtzeko erabiltzen da, bai eta webgune horien erabiltzaileen nabigazio-profilak prestatzeko ere, erabiltzaileak zerbitzuaz nola baliatzen diren ikusita zerbitzuan hobekuntzak egiteko.\nHirugarrenen cookieak: cookie hauek erabiltzailearen ekipamendu terminalera bidaltzen dira, editorea ez den beste batek kudeatzen dituen ekipamendu batetik. Ekipamendua kudeatzen duena cookieen bidez lortutako datuen tratamenduaz ere arduratzen da. Honen adibide dira Google Analytics zerbitzurako instalatzen diren cookieak. Gure kasuan Google Analytics zerbitzuaren cookieak erabiltzen ditugu. Hirugarrenen cookieen doikuntza ezin dugu kontrolatu; beraz, gomendatzen dugu hirugarren horien webguneak egiaztatzea, haien cookieen gaineko informazio gehiago edukitzeko eta cookie horiek nola kudeatu jakiteko.\nCookieen konfigurazioa eta desgaitzea\nJakinarazten dizugu nabigatzailea konfiguratu daitekeela cookieak baztertzeko edo onartzeko, edo nabigatzailea, ekipamendua edo gailua itxi eta gero cookie horiek ezabatu daitezen.\nNabigatzaile nagusietan, cookieak honela konfiguratzen dira:\nGoogle Chrome>Konfigurazioa>Erakutsi aukera aurreratuak>Pribatutasuna>Edukiaren konfigurazioa>Cookieak.\nInternet Explorer>Tresnak>Internet aukerak>Pribatutasuna>Aurreratua.\nGainera, kontuan hartu behar da, web atariko edukia sare sozialen bitartez lagunekin partekatzen bada (Facebook eta Twitter), balitekeela webgune horietako cookieak ere jasotzea. Hirugarrenen cookieen doikuntzak ezin ditugu kontrolatu; beraz, gomendatzen dugu hirugarren horien webguneak egiaztatzea, haien cookieen gaineko informazio gehiago edukitzeko eta cookie horiek nola kudeatu jakiteko.\nWebgunean nabigatzen jarraitzen baduzu, onartutzat emango da cookieen erabilera. Hala eta guztiz ere, zuk nahi duzunean konfiguratu dezakezu zure nabigatzailea cookieak (guztiak edo batzuk) baimendu ala errefusatzeko, edo abisua jasotzeko zerbitzari batek zure cookiea gorde nahi duenean, aurreko atalean deskribatu den moduan\nEguneratzea eta cookie/pribatutasun-politika aldaketak\nUeu.org atarian cookie-politika aldatu egin daiteke, lege- eta araudi-betebeharrak errespetatuz eta Datuak Babesteko Espainiako Bulegoaren mandatuei jarraituz. Hori dela-eta, noizean behin politika irakurtzea gomendatzen dugu.\nAldaketa nabarmenak egitekotan, erabiltzaileei jakinaraziko zaie webgunearen bitartez.


METOD sukaldeak - IKEA\nSukaldeko METOD armairuak METOD osagarriak METOD etxetresnak Sukalde-gainekoak METOD argiztapena Harraskak eta txorrotak Zipriztinen aurkako estaldurak eta horma-estaldurakg METOD sukaldeko konbinazioak\nZure estiloarekin bat datozen METOD sukaldeak\nMETOD sistemari esker, aukera mugagabeak dituzu sukaldea diseinatzeko. Sukalde tradizional, estilo modernoaren itxura minimalista edo bien konbinazio baten bila zabiltza? Zure estilora egokituko den sukalde bat aurkituko duzu, ziur asko.\nIkusi METOD sukalde-aurrealdeak\nMETOD sukaldeak: kalitate handikoak eta iraunkorrak izateko diseinatuta\n50 urteko eskarmentua bildu dugu sukalde paregabeak garatu ahal izateko arrazoizko prezioetan. Iraunkorrak eta adimendunak izan daitezen diseinatu ditugunez, sukalde hauek berehala bihurtuko dira zure gela gogokoenean urteak pasa ahala. Izan ere, METOD sukaldeen kalitateaz horren ziur gaude, ezen 25 urteko bermea eskaintzen dugun.\nHormako armairu-egitura60x37x80 cm\n3 tiraderadun sukalderako armairu60x60 cm\nIzkinako armairua karruselarekin88x88 cm\nHarraskarako oinarri-armairua60x60 cm\nArmairu baxuaren egitura60x60x80 cm\nLabe/mikro-laberako 2 ate/apalekin60x60x220 cm\nHormako armairu presio-irekierareki60x40 cm\nPlakara eta laberako armairu baxua60x60 cm\nLabe/mikro-laberako ate/2 tirad60x60x200 cm\nArmairua tiraderarekin/2 aterekin80x60 cm\nMikro-laberako arm altua 2 ate/apal60x60x200 cm\n4 tiraderadun sukalderako armairu60x37 cm\nIzkinako oinarriko armairu-egitura128x68x80 cm\nHormako armairua apalekin60x80 cm\nHarraskarako armairua + 2 ate80x60 cm\nHormako armairua apalekin/2 ate60x80 cm\nHormako armair apale/2 beirazko ate60x60 cm\nIzkinako armairua apalarekin128x68 cm\nArmair plater-xukaderarekin/2 ate60x60 cm\nErakusten: 24/ 661


Enpresa jardueraren jarraipena eta sustraitzea sustatzea testuinguru egoki bat sortuz eta garatuz, enpresa transmisioa ahalbidetzeko tresnak eta esparruak sortuko dituena, eta enpresak transmititzeko formulak babestu eta euskarria emango diena.\nAzken eguneratzea: 2019 Apirila 02\nEnpresa sarearen lehiakortasuna sustatzea izaera estrategikoa eta inpaktua duten jardueren bitartez, produktu, zerbitzu, prozesu, antolaketa, eta negozio ereduak bereizten eta balioesten laguntzeko.\nAzken eguneratzea: 2019 Martxoa 14\nInnobideak-kudeabide programa 5-49 langile bitarte\nEusko Jaurlaritza, SPRI eta EAEko hiru aldundiek koordinatzen duten programa da; Euskaliten parte hartzea ere badu. Bere helburua da kudeaketa aurreratuko ereduarekin lotuta dauden kudeaketa hobetzeko proiektuak laguntzea, baldin eta proiektu horiek laguntzen badute Gipuzkoako enpresen lehiakortasuna hobetzen .Laguntzak hasierako kontraste baten eta proiektu pilotoan eta/edo finkatzeko proiektuen garapenaren bidez burutzen dira.


EH Bilduk atsekabea azaldu du PSNk eskuineko hirukoaren bazkide bihurtzeko hartu duen erabakiagatik, eta Navarra Suma eta PSNren aurrekontu proiektuaren "fiskalizazio zorrotza" egingo duela iragarri du\n"Pena da oposizioak jarrera bateratua erakutsi behar zuenean, eskuin zaharkituak askatasun osoa izango duela Iruñea kudeatzeko, zorpetzera joz, adreiluaren eredura itzuliz eta gizarte egitura deuseztatuz"\n"EH Bildu Iruñeak atsekabez hartu du PSN alderdiak Iruñeko Udalean eskuineko hirukoaren bazkide bihurtzeko hartutako erabakia. PSNk 2021. urteko aurrekontuak onartzea erabaki du, Navarra Sumak inposatutako bazterkeria politikoa onartuz, eta oposizioaren fiskalizatzeko lanari uko eginez. Gaur arte oposizioa udalbatzaren gehiengoak osatzen genuen, baina zoritxarrez biharik aurrera ez da horrela izango”. Hausnarketa horrekin baloratu du koalizio soberanistak Alderdi Sozialistak eta Navarra Sumak datorren urteko kontuak aurrera ateratzeko sinatutako akordioa. "Joan den ostiralean salatu genuen bezala aurrekontu hauek Yolanda Barcinaren kudeaketa eredua berreskuratu nahi dute, bere garaian Maite Esporrínek ere babestu zuen eredua, eta hiri hau berriz ere zorpetzera eta inbertsio soziala beharrean adreiluaren politika lehenestera garamatzate berriz ere”.\nNahiz eta PSNk politika aurrerakoi bat egiteari uko egin dion eta eskuinari txeke zuri bat eman dion hiria kudeatzeko, EH Bilduk "are ozenago" berretsi du Iruñeko herritarren gehiengoarekin duen konpromisoa, zeinak 2019an gobernu aurrerakoi baten alde egin zuen, eta, hartara, zorroztasun osoz ikuskatuko ditu "PSNk eta Na+ek hiriko kontuetan egingo duten kudeaketa bateratua". "Bihartik aurrera, aurrekontuen akordioa errealitate egiten denean, krisi honetan okerren pasatzen ari direnak defendatzea izango da gure helburu nagusia. Eskuinak aurrera eramandako, eta orain PSNk babestutako zenbait politikek adreilua lehenesten baitute, gizarte sarea birrinduz, gutxien duten pertsonak ahaztuz, eta hiri honen berezko nortasunetako bat debekatuz", argitu du koalizioak. Izan ere, obrak lehenesteaz gain, eskuineko hirukoaren eta PSNren artean adostutako aurrekontuek prebentzio-taldeak desagertzea, ENADen desegitea edo euskarari murrizketa handiak onartzea dakarte, bai plantillan, bai laguntzetan.\n"PSNren zuzenketetan jasotako proiektu gehienak gureak edo orain arte oposizioa osatzen genuenokin batera egindakoak diren arren, Alderdi Sozialistak nahiago izan du proiektu horiek eskuinarekin batera kudeatu, orain arte hain emaitza onak eman dituen oposizio bateratuaren ikuskaritza funtzioarekin jarraitu baino", esan du EH Bilduk. "Aurrekontu-akordio horri alternatiba bazegoen, proiektu horiek guztiak aurrekontu aldaketen bidez ahalbidetzea alegia, Mayaren lana fiskalizatuz, baina, tamalez, PSNk nahiago izan du alternatiba horri muzin egin", gaineratu du. "Alderdi Sozialistak hausnarketa sakona egin beharko luke, eta bere erabakiaren ondorioak kudeatu beharko ditu", gaineratu du koalizio subiranistak. "Sinesgarritasuna ezinbestekoa da politikan, eta erantzukizuna ez da neurtzen krisi garaian aurkari politikoari txeke zuriak emateagatik, baizik eta norbere printzipioekin eta herritarrekin hartutako konpromisoekin koherentea izateagatik".\nEnrique Maya, "funanbulismo politikoaren" adibide\nAzkenik, EH Bilduk esan du Enrique Mayaren "funanbulismo politikoaren adibide" dela, izan ere, "sei urtetan bere lehen aurrekontuak onartzeko berak pertsonalki hartutako konpromiso guzti-guztiak irentsi baititu". "Pio XII.eko merkatari eta bizilagunei azaldu behar al die hainbeste kritikatu zuen proiektua onartzen duela koma bakarra aldatu gabe? Zein argudio emango dizkie Belosoko erripako mendi-hegalean etxebizitzak eraikitzearen aurka dauden bizilagunei, aurretik bere babesa erakutsi zienean? Esango al die ustez arriskuan dagoen mendi-hegalak aurrekontuak onartzea baino garrantzia gutxiago duela berarentzat? Labriteko pasabidea 24 ordutan martxan jarriko zuela esan zuen, eta gezurretan ari zela egiaztatu ondoren, nola azalduko du hasierako puntuan gaudela berriz, ideiarik eta irtenbiderik gabe, urte eta erdi geroago...? Maya jaunak azalduko al die bere boto-emaileei erdigunearen Amabilizazioa partzialki aldatzeko konpromisoa, Aita Moret kalea trafikora berriz zabalduz, gezur hutsa zela? Eta azkenik, nola azalduko du Maya jaunak udal oposizioko alderdiek eta Nafarroako Gobernuak udal-lurra etxebizitza-politika sozial baten mesedetan erabiltzeko akordioaren edukia kritikatu zuela?", galdetu du koalizio subiranistak, Joseba Asironek iragan ostiralean emandako prentsaurrekoa gogora ekarriz.\n"Pena da politika progresistak aurerra eramateko oposizioak jarrera bateratua erakutsi behar zuenean, Europako eskuinik zaharkituenak askatasun osoa izango duela hiri hau kudeatzeko, PSNk, erantzukizun faltsu baten aitzakiarekin horrela nahi izan duelako; izan ere, Barcinaren oinordekoei txeke zuri bat eman die berriz ere, beste administrazio batzuetan babesa ematen dieten alderdiak gutxietsiz", esan du koalizioak. "Hala ere, guretzat erronka berri bat hasi da gaur eta erantzukizunez hartu dugu: krisi honetan inor atzean geratuko ez dela bermatzea, eta 2023an hiri honetarako benetako progresozko-gobernu baten oinarriak finkatzea".


Berrikuntzaren euskal sare bat abiaraziko dute aurten | Ekonomia | Berria\nBerrikuntzaren euskal sare bat abiaraziko dute aurten\nMondragon Korporazioak, Aernnovak, IK4k, ITP Aerok eta Tecnaliak fabrikazio aurreratua sustatuko dute\nDONOSTIA. Fabrikazioaren sektorea lehiakorragoa, iraunkorragoa eta produktiboagoa izan dadin, EIT Manufacturing egitasmoa abiarazi du Europako Batzordeak. Europako 50 enpresa eta zentro teknologikok baino gehiagok parte hartuko dute, eta egitasmoak berrikuntza sare espezifiko bat izango du Euskal Herrian, Aernnova, Mondragon Korporazioa, IK4 Research Alliance, ITP Aero eta Tecnaliaren eskutik. Haiek osatuko duten partzuergoa arduratuko da Europako hego-mendebaldeko ekoizpen aurreratuko proiektuez, prestakuntzaz eta ekoizpen jardueraren dinamizazioaz eta finantzaketaz. 2019. urtea amaitu aurretik izango da martxan, eta hamabost milioi euro baino gehiagoko aurrekontua izango du.\nEuroparen bultzadaz sortuko den euskal berrikuntza sare berriak, beraz, produktu berriak sortzen eta garatzen lagunduko die enpresei. Aurreikusi dute EAEko industria enpresen erdiek baino gehiagok horretaz baliatzeko aukera izango dutela. EIT Manufacturingen euskal sareak hainbat erronka izango ditu; hasteko, industriaren digitalizazioa bultzatzea eta ekoizpen arinagoa, malguagoa eta ingurumenaren eta gizartearen ikuspegitik iraunkorragoa lortzea. Hala, kalitatezko lanpostuak sortzen lagunduko duela uste dute parte hartzaileek, eta, orobat, ikasleak prestatzen, pertsona talentudunak erakartzen, eta enpresen, zentro teknologikoen, unibertsitateen eta inbertitzaileen «berrikuntza ekosistemak» sortzen.


Bilboko Musika Bandeak Gernika ardatz dauen obra bat estreinauko dau - bizkaie.biz\nJuanma Beguiristainek, Bilboko taldeko klarineteak, idatzitako obrea da.\nJjuanma Beguiristain | Ikusi handiago | Argazki originala\nGernika suzko euripean titulupean, 1937ko apirilaren 26an tropa faxistek Gernikaren kontra egindako bonbardaketan oinarritutako obrea da. Barikuan, urriaren 3an, Juan Crisóstomo de Arriaga Konserbatorioko Auditorioan izango da kontzertua, udagoien-neguko kontzertu zikloaren barruan, Hurreko bideak izenekoa. Bertan, Juanma Beguiristainek, Bilboko Musika Bandako klarineteak idatzitako Gernika suzko euripean obrearen erabateko estreinaldia entzun ahal izango da. Ikuskizuna 18:30ean hasiko da eta Paul Hindemith, Jan Hadermann, Jean François Michel eta Gregory Fritze autoreen konposizinoak be entzungo dira. Sartzea librea izango da edukierea bete arte.\nBilboko taldearen kontzertu hau 2021eko azkena izango da. Bilboko Musika Bandako 45 interpreteak Euskalduna Jauregiko Auditorioan joko dabe abenduaren 22an, eguaztena, 19:00etatik aurrera. Oso kontzertu berezia izango da, izan be, Bandeak Bilbao Musikako ume, gazte eta Ahotsak abesbatzak izango ditu lagun, besteak beste, Eperra kantu herrikoia, Iñaki Urkizuren moldaketakaz eta Toshio Mashimaren Dream in the Silent Night lako abesti ezagunak abestuko ditue. Kontzertuan, gainera, Bilboko Udal Txistulari Bandeak eta Gorka Hermosa Urretxuko akordeoi-joleak be parte hartuko dabe. Jose R. Pascual-Vilaplana Alacanteko Maisuak zuzenduko dau barriro hitzordua. Oraingo honetan, sarrerak 5 euroko prezioa izango dabe publiko orokorrarentzat eta 4 eurokoa 65 urtetik gorakoentzat, pensinodunak, erretiratuak eta Gazte Txartelaren titularrak, gehi kudeaketa gastuak (1,50 euro).\nAlcoy eta Valentziako konserbatorioetan ikasi eban. Bandako zuzendaritzea ikasi eban Jan Cober eta Eugene Corporon maisuakaz. Orkestrako zuzendaritzea ikasi eban Vienan Karl Österreicher eta Hans Graf-egaz. Zuzendari gonbidatua izan da hainbat talde sinfonikotan eta bandetan Alemanian, Argentinan, Belgikan, Kolonbian, Kuban, Eslovenian, Frantzian, Italian, Holandan, Portugalen, Errumanian, Suitzan, Uruguain eta AEBn: Kubako Bandea Nazionala, Holandako Gazteen Banda Nazionala, Holandako Errege Marinako Bandea, Esloveniako SAF Wind Orchestra, Valléseko O.S., Murtziako O.S., Gaztela eta Leongo O.S., Bilboko O.S., Kanaria Handiko O.F., Bukaresteko O.S., Suitzako Aulos W.B., Alacanteko Udal Bandea, Bartzelonako Udal Bandea, Madrileko Udal Bandea, Palma Mallorcako Udal Banda, Gasteizeko Udal Bandea, Tenerifeko Santa Cruzeko Udal Bandea, Oviedoko Goi-mailako Konserbatorioko Bandea eta Orkestrea, Kanarietako Goi-mailako Konserbatorioko Bandea, Musikeneko Bandea... Hainbat bakarlarigaz egin dau lan, besteak beste, Sergei Nakariakov, Pacho Flores, Asier Polo, José Franch-Ballester, Elisabete Matos, Estrella Morente, Manuel Blanco eta Claudi Arimanygaz.\nEstaduko eta atzerriko bandek (AEB, Kolonbia, Israel, Korea, Italia, Frantzia, Suitza...) Vilaplanaren konposizinoak interpretetan eta grabetan ditue eta Espainiako jaialdiek eta bakarlari ospetsuek (Luis González, Spanish Brass L.M.) sarritan egiten deutsee enkarguak. Hogeita bost CD erregistrau ditu bandako musika-zuzendari modura. Lehen saria irabazi eban Kerkradeko WMCko eta Birminghameko EBBAko Zuzendaritzako Nazinoarteko Lehiaketetan (Holanda, 1997, eta Ingalaterra, 2000). 2004an, Valentziako Komunidadeko Alkarte Musikalen Federazinoaren EUTERPE saria irabazi eban Bandako Zuzendaritza eta Jairako Musika Konposizinoa kategorietan. 2010ean, Gaztela-Mantxako Musika Jaialdiak emoten dauen “Ignacio Morales Nieva” Musikako Sari Nazionala jaso eban.\n2015etik zuzendari titularra da Bilboko Udal Bandan eta 2018tik Bartzelonako Udal Bandako titularretako bat da. Oportoko Banda Sinfoniko Portugaldarraren zuzendari gonbidadu nagusia da 2012tik aurrera.


Diseinu grafikoko tresnak erabiltzen ikasteko bost joko | Sormenak linean\nDiseinatzaileek etengabe lan egiten dute programa baten barruan dituzten tresnekin. Nola izan daiteke Adobe edo Affinity familia. Batzuetan paperetik egiten dute ideia garatzeko eta beste batzuetan ez da ideiarik geratzen. Bost joko hauek zure denbora librea biziaraziko dute eta dagoeneko ditugun diseinu trebetasunak hobetuko dituzte.\nJolas tradizionalek ospe txarra dute edozein sektoretan. Denbora lapurtzen dute, zure sormena lapurtzen dute, suntsitzaileak dira zentzu guztietan. Hala ere, ideia orokorra da hori. Ikusten dugunez, joko mota bakarra iragartzen da. Gerrak, autoak eta futbola. Eta batzuetan gerran ere amaitzen den abentura. Baina joko guztiak ez dira horrelakoak.\nHona hemen gure diseinurako trebetasunak hobetzen lagunduko dizuten bost joko informalen bilduma, edonoiz eta edonon ibiltzea ahalbidetuko dizuten bitartean. Azkenean, dibertigarria ez bada, inork ez du jolasten. Eta berriro azpimarratzen dut haien dibertsioan, 'ezten'jokalariak puntuazio gehiago lortzen jarraitzeko.\n1 Kern mota\n2 Bézier jokoa\n5 Shoot Serif Typeface\nPertsonalki, gehien engantxatzen nauen jolasetako bat da. Kern motan jartzen dizuten letra-tipo bakoitzaren kokapena zein den asmatzea zaila da. Letra bakoitza ezkerrera edo eskuinera lekuz aldatu beharko duzu. Kontuan hartuta ez amaierakoa ez dela mugitzen ezta hasierakoa ere. Eta azkenean zure puntuazioa jarriko du eta non egon beharko lukeen. Ez baduzu zorterik izan zuzena lortzeko. Era berean, letra mota bakoitzaren informazioa eta bere forma desberdinak ere ematen ditu, egunen batean behar izanez gero letra desberdinak gogoratzeko ere balio duena.\nJoko honek asko laguntzen du. Hemen beste tutorial batean hitz egin genuen bezala Creativos Online-n, luma tresna nahiko konplikatua da. Batez ere hasi ginen guztientzat. Horregatik, joko honek nola erabiltzen den eta zertarako balio duen ulertzen laguntzen du. Tresna hau beste modu batera erabiltzen ikasteko gakoez gain.\nNiretzat bostetako joko zailena artikulu honetan aurkeztuko dugula. Neurketekin eta tresnarekin jolasten dugu Egitura laukizuzena. Pixactlyk pixelen eta pantailaren dimentsioen intuizioa probatzen du dimentsioak irakatsiz. Orduan, beharrezkoak diren neurriekin laukizuzenak sortzeko erronka duzu.\nJotzen hasten zarenean ez duzu gelditu nahi. Baina ondo ateratzea oso zaila da, tranparik egin gabe behintzat. Ez joan photoshop-era egiaztatzera! Jardun azkar eta partekatu zure emaitzak sare sozialetan!\nAtzerritarrak lurrera datoz! Zure armadak adi egon behar du suntsitzeko, zugan kokatzea lortu aurretik. Etsai bakoitzak kolore bat du, beraz, Martetik datozela pentsatzea okerra da. Kolore hauek hamaseitarrez bistaratzen dira, baina horietako batek bakarrik eragingo du zure buletan.\nJokoa jolasten ari zaren bitartean, jokoak kolore baten hexagono kodea bistaratuko du eta kolorea kodearekin bat datorren inbaditzailearengana jotzeko ardura duzu. Jokoa deabruki mendekotasuna du. Jakingo al duzu zuk esaten dituzun adina kolore?\nShoot Serif Typeface\nJoko hau oso dibertigarria da. Familiakoei letra itsaso baten artean tiro egin beharko diezu Sans Serif. A priori, letra jakitea erraza dela dirudi. Zaila da zenbat eta hizki gehiago jarri, orduan eta denbora gutxiago duzu eta orduan eta antza handiagoa dute elkarren artean. Esku bakoitzean, gehienez ere 7 aldiz oker egin dezakezu maila errazenean. 4 aldiz maila ertainean eta 2 aldiz bakarrik! goiko mailan. Denborarekin gertatzen den bezala. Ikusten al duzu dagoeneko zein konplikatua den?\nBost jolas hauek modu dibertigarri eta lehiakorrean ikasteko eginak daude. Puntuazioak direla eta, lagunekin batera, puntuazio onena nork lortzen duen eztabaidatuko duzu. Beraz, partekatu eta zure trebetasunak hobeto erabiltzen ikasi ahal izango duzu bost joko hauekin.\nArtikuluaren bide osoa: Sormena linean » General » Diseinu grafikoko tresnak erabiltzen ikasteko bost jolas


Auzia | Hamaika Telebista\nIñigo Santxo: "Herriko Tabernen kasuan, zuzenbidearen gainetik pasa nahi dute ebazketa egin eta eskularru zuriko lapurreta egiteko"\nCovid 19 gaitzak eragindako izurritearen ondorioz jarduera judiziala kasik erabat geldituta dagoenean, Herriko Tabernen kontrako ebazpenaren exekuzioaren berri izan dugu. Horiek horrela, 2002an hasitako prozedurarekin batera enbargatuta zeuden kontu korronteak hustu ditu espainiar Estatuko justiziak. Egoeraren inguruko informazio gehiago jasotzeko asmoz, Iñigo Santxo abokatuarengana jo dugu.\nEmakume feminista, ezkertiar eta independentistek atxikimendua eman diote Sara eta Izarren aldeko manifestazioari\nSara Majarenas eta bere alaba Izarri babesa adierazi diote 30 emakume feminista, ezkertiar eta independentista inguruk gaur Gladys enean egindako prentsaurrekoan. Hilaren 10etik aurrera epaituko dute euskal preso ohiaren eta haren alabaren erasotzailea Valentziako Lurralde Auzitegian. Emakumeen aurkako “diskriminazio egoera eta eguneroko zapalkuntza” salatu dute prentsaurrekoan. Prentsaurrekoan atxikimendua adierazi diote datorren igandean Donostian egingo den manifestazioari. Eguerdiko 13:30ean hasiko da Bulebarrean, ‘Sara eta Izarrekin elkartasuna’ lelopean.\nBihar hasiko da Sara Majarenas eta Izarren erasotzailearen auziaren kalifiazio fasea\nSara Majarenas eta bere alaba Izarrek bizi duten salbuespenezko egoeraren berri eman dute Kontxi Ibarreta Majaresanen amak eta Amaia Zurutuzak Majarenasen lagunak, Donostiako Emakumeen Etxean egindako prentsaurrekoan. Pasa den otsailaren 15ean Picassenteko epaileak erabaki zuen Sara Majarenasen eta haren alabaren erasotzailea aske uztea, epaiketako prozesua “luzatzen” ari zelako eta behin behineko espetxealdia “salbuespenezko neurria” delako. Kontxik azaldu duenez, erasotzaileak pultsera telematikoa dauka jarria eta Majarenasek ere une oro konektatuta egon behar du gailu telematiko baten bidez. Horren ondorioz, salatu dute Majarenas kontrolatuta dagoela une oro, eta ezin duela Frantziako Estatura pasa. Era berean, zortzi ordutik behin bateria jarri behar dio gailuari, eta honek ez dio uzten momentuko planak egiten, pentsaurrekoan azaldu dutenez. Ibarretak salatu du ez dela zigor proportzionatua eta horrek amari suposatzen dion estresa handia dela. Bestalde, jakinarazi dute erasotzailearen pultsera telematikoa hiru aldiz deskonektatu dela otsailetik hona. Kontxik sistema judizialak orain arte izan duen jarrera salatu du. Zentzu horretan, ulertezintzat jo du baldintzak urratu arren erasotzailea lehenago zigortu ez izana.


Emisio baxuko bi zona daude Aostako Haranean. LEZ horietako bat da Mont Blanc tunela, Euro 0 ek kamioi debekua, bestea Aosta herri.\nAosta Valle d ERREGEA\nBilatu eskema Valle d'Aosta eskualdearen arabera mapa\nTestu honen eskuinaldean eskema guztien mapa dago. Testu honen azpian eskema guztien mapa dago. Egin klik mapa handiago bat lortzeko. Eskemak dituzten Valle d'Aosta Eskualdeko hiri guztiak azpian zerrendatzen dira eskema mota nagusien arabera. Joan hiri guztiak aurkitzeko. Egin klik orri horretako eskemei buruzko informazio osoa aurkitzeko.\nAurkitu eskema Aosta, Valle d eskualdeen zerrenda


“Batzuek barneratuta dute gure ingurune naturala espetxea dela” | Basque Country | KAZETA\nEuskal preso ohia\nAudientzia Nazionalak bete beharreko neurri batzuk aginduz, David Pla aske uztea erabaki zuen otsailaren 19an. Estatu espainiarretik ezin ateraz, anartean auzia artxibatzeko zain dago bere sorterrian, Iruñean. Bertatik, bere lehen hausnarketak plazaratu ditu euskal militanteak.\nIurre BIDEGAIN|21/02/2020|0 commment Updated at:\nDavid Pla euskal preso ohia Iruñean. ©Iñigo Uriz- FOKU\nGure herrian oraindik daukagun zama hori da, ezin garela ibili gure herritik nahi bezala bi estaturen menpean gaudelako\nAurrera urrats bat bada, beharko dena ere eragile guztien partetik eta baita Frantziako prokuradoreen aldetik ere\nBada ohitura bat euskal independentistentzat espetxea ez dela ingurune arrotza eta ez dela ezer gertatzen espetxean mantentzeagatik\nHamaika urte pasa dituzu Iruñera itzuli ahal izan gabe. Zeintzuk izan dira lehenengo sentimendu edo inpresioak?\nEgia esan oraindik ez gara asko ibili. Beti zerbait egiten dizu barruan etxera bueltatzeak. Aldatua ikusi dut, Euskal Herri osoa bezala. Gauza berriak eraikitzen dituzte. Gogoarekin nago betiko tokietatik ibiltzeko eta aspaldiko ezagunak ikusteko. Oso bitxia da.\nAuzia espero zenuten bezala pasa da? Zuen perspektibak argitzen ditu auzi horren artxiborako?\nEspero genuen ongi pasako zela. Guretzat nahiko argia da auzia. Aurkeztutako frogak Guardia Zibilak asmatutakoak dira. Gainera, auzi epaitua da, baina hala ere, honetatik pasa behar izan gara. Justiziarekin inoiz ez da fidatzerik, beraz bazegoen espetxearen arriskua. Guk nahi genuen bezala pasa ez dena ez dena da berriz ere inposatutako muga horrekin topatzen garela. Lehen Estatu frantsesetik ezin atera, beraz Iruñera ezin etorri, eta orain alderantziz. Nire bizitokia eta nire familia Hendaian ditut eta ezin gara joan mementoz. Espero dugu epe ez oso luzean hori ere gaindituko dugula. Gure herrian oraindik daukagun zama hori da, ezin garela ibili gure herritik nahi bezala bi estaturen menpean gaudelako.\nBatzuk oraingoz atzera begira jarraitzen dute eta lehenengo mentalitate berdinarekin, errepresioarekin. Bada garaia alderantzizko norabidea hartzeko herri honek behar duelako aurrera egin. Behar dugulako herri bat preso politikorik gabekoa. Lehenago edo beranduago gatazka politikoari ere aurre egingo diona. Funtsean dena dago atzean, eta horri ere aurre egin beharko zaio.\nZer aukera dituzu aurretik prozedura judizialari dagokionez?\nOrain zain gaude. Lehen gauza da ea auzi epaituaren figura onartzen duten. Nire kasuan hetsiko litzateke, Frantzian bete dudan zigorra egitate berdinengatik delako. Hori ebatzi behar dute, baina ez dakit zehazki zenbat denbora behar duten horretarako. Onartuko ez balute, joango ginateke auzian aurrera.\nFiskalaren jarrera aipagarria da, batez ere Frantziar Estatuko prokuradorearekin alderatuta. Zein da egiten duzun irakurketa?\nBai, ezberdina da. Nire auzian behintzat Frantzian errazena zena egin zuten. Hots, euroagindua onartu eta Espainiar Estatuaren esku utzi. Frantzian arazo handi bat ikusten ari gara prokuradoreekin, ez dutelako barneratzen egoera berria eta horrek eskatzen dituen urratsak. Hori izan da Frantzian izan dugun arazorik handiena. Ez bakarrik nire auzian. Badaude batzuk baldintzapeko askatasunean atera beharko liratekeenak, hala nola, Ibon Fernandez Iradi. Prokuradorearen auzia tamalgarria izaten ari da. Zentzu horretan, Espainian ere ez da ohikoa izan, baina auzi hau argia zen. Jarrera positiboa izan zuen fiskalak, nahiz eta auzia ez den bukatu eta berak ere neurri kautelarrak eskatu. Oraindik ezin naiz libre bizi, libre ibili… Aurrera urrats bat bada, beharko dena ere eragile guztien partetik eta baita Frantziako prokuradoreen aldetik ere.\nEuroaginduaren kudeaketa dela eta, berehalako entrega egin ordez, hainbeste egun atxiloturik eman izana, familia oso bat hankaz gora ezarri izana… Zer azaltzen du tresna beraren erabilpen ankerrak?\nBatzuek gure ingurune naturala espetxea dela barneratuta dute. Espetxean bost egun egotea beraientzat ez da arazo handia. Hori ere hasi behar da aldatzen. Mentalitate hori Frantziar zein Espainiar Estatuetan oso barneratuta dago. Oso erraz hitz egiten da espetxeaz edo oso erraz bidaltzen da jendea espetxera, nahiz eta egun batzuk pasatzeko izan. Hori salagarria da, ez da posible.\nOso erraz zeukaten. Bazekiten astean bitan sinatzera joaten nintzela komisariara. Entrega berehala gauzatzen ahal zuten, baina erabaki zuten espetxera joatea. Iruditzen zait normalizatu dugula. Eman behar zaio garrantzia horri. Barneratzen ari gara gure historia horrela delako, baina askatasun politiko eta zibilen atzerapen bat dago indarrean oraindik.\nEgun horietan, denbora tarte txikia dela dakizunez, asumitzen duzu. Baina, haserre hori ere izan dut pentsatuz nire familiarekin egoten ahal nintzela lasai asko asteburuan eta behartu ninduten espetxean egotera. Bada ohitura bat euskal independentistentzat espetxea ez dela ingurune arrotza eta ez dela ezer gertatzen espetxean mantentzeagatik.\nAskatua izan eta gero, Bakegileek zein Bake Bideak euroaginduaren erabilpenari buruzko hausnarketa egin dute. Zure ustez tresna horiek behingoz iraganean gera daitezen, hemendik aurrera indar berezi bat egin behar da?\nNire ustez egiten ari da. Ez bakarrik euroaginduei dagokienez. Ipar Euskal Herrian indar hori egiten ari da beste logika batean funtzionatzeko eta etorkizunari begiratzeko. Herri honek badu eskubidea preso politikorik ez izateko, beste dinamika batean sartzeko eta horretan ahalegindu behar gara. Gainditu behar dira iraganeko egoera horiek. Lehen ez ziren justuak eta orain zentzugabeagoak dira. Ni behintzat pozik edo asebetea nago eman den erantzunarekin eragile politiko eta sozialen partetik. Falta dena da Estatuen partetik ere izatea.\nAipatua izan duzu etorkizun familiarra Hendaian kokatzen duzula. Mantentzen al duzu asmo hori?\nZalantzarik gabe. Auzian berri onak izan genituen, baina gelditu zitzaigun zalantza hori da. Berriz ere familiarengandik banatua egon behar izatea. Nik uste dut, esan dudan bezala, batzuk ez dituztela baloratzen hartzen dituzten erabakien ondorioak. Nire asmoa da ahalik eta azkarren hori gainditzea eta Hendaiara joatea nire familiarekin eta Euskal Herritik nahi bezala ibili ahal izatea.


Nafarroako zirkuituak 'Renault Passion Experience' hartuko du - gurean.eus \nNafarroako zirkuituak 'Renault Passion Experience' hartuko du\nKIROLA | 2017-06-28 16:50\nAsteburu honetan, uztailaren 1ean eta 2an, gidatzeko zaletasuna praktikatzeko aukera egongo da Los Arcoseko zirkuituan, Renault etxeko modelo berrien erakusketaz gainera. Familientzako plan erakargarria izango dela azaldu dute antolatzaileek, ludikoa eta doakoa izango baita.\nHiru espaziotan banatuko da jaialdia. Renault Drive Experiencen, testak egin ahalko dituzte zaleek, eta Renault Sports Exeperiencen piloto profesionalez lagundutako itzuliak emango dituzte zirkuituan. Parte hartu nahi dutenek, webgunean eman ahal dute izena, gero ilararik egin behar ez izateko.\nRenault Family Experiencen, bestalde, umeentzako puzgarriak, simulatzaileak eta tailerrak egokituko dituzte, eta haurtzaindegi zerbitzua ere eskuragarri egongo da.\nJarraitzaileek lasterketak ikusteko parada ere edukiko dute asteburuan zehar. Izan ere, Clio Cup Spain txapelketa bertan jokatuko da, eta hau ere doakoa izango da. Bestalde, tokiko produktu gastronomikoen dastaketa eskainiko dute, eta Renault markako azken nobedadeak erostea posible izango da Boutique Renault espazioan.


Diálogos de Cocina 2021ean berrasmatzen da, zain barneko animo- eta inspirazio-txuteak modu birtualean banatzeko\n“Txertaketa-jardunaldi birtuala” izenburupean, eta mundu osoko jatetxeak itxi behar izan zirenetik urtebete igaro denean, zortzigarren edizio honek sormen, berrikuntza, lotsagabetasun, sentsibilitate, zentzu kritiko eta kemen dosi on bat txertatu nahi du sektore gastronomikoan, aurrean dituen erronkei aurre egin diezaien.\nSukaldeko solasaldien zortzigarren edizioaren nahia da, Andoni Luis Aduriz Mugaritzeko sukaldari eta biltzar honen sustatzailearen hitzetan, “inspirazio eta eztabaida, energia eta alaitasun txuteak banatzea hain une konplexu honetan; sortzaileak eta interaktiboak izatea, eduki biderkatzaileak eta nortasun handikoak partekatzea; eta ospatzea gastronomiak indarrez eusten diola, baita garai hauetan ere, elkartzeko iturri pribilegiatu izateari”.\nJoxe Mari Aizega Basque Culinary Centerreko zuzendari nagusiak dioenez: “Sukaldeko solasaldiek hausnarketarako gune bat osatu dute hasieratik, sukaldaritzaren esparrua zabaltzen duena. Gaur egun, inoiz baino gehiago, truke horiek diziplina anitzeko ikuspuntutik indartu behar ditugu. Gastronomiak dituen erronkei aurre egin behar diegu, ikuspegi inspiratzaile eta, batez ere, bizizale batetik. Sukaldeko solasaldien edizio honek aukera ematen digu zenbait profil eta interakzioetara zabaltzeko”.\nNola zaharberritzen da sukaldaritza? Nola mantendu dezakegu begirada bizirik? Nola aldatuko da gure harremana ingurumenarekin? Nola elikatuko dugu etorkizuna? Zertarako balio du gaur egun I+Gk? Diziplinarik gabeak izan behar dugu berritzeko? Posible al da sukaldeen buru izatea kode berrien arabera? Gai horiei eta beste askori erantzuten saiatuko gara kontakizun gastronomikoa eta haren elkargune guztiak berrirudikatzen saiatzen den biltzar honetan.\nBiltzarraren izen-ematea zuzenean egin daiteke ekitaldiaren webgunan: www.dialogosdecocina.com


Tao Te Ching (28) - EMAIONK\nTao Te Ching (28)\nBy joseaizbarrena on 2017-11-10\nEzagut ezazu gizonezkoena dena,\nbaina egon zaitez emakumezkoenean:\nhar ezazu mundua zeure eskuetan.\nMundua bere horretan hartzen baduzu,\nTao-ak ez zaitu sekula alde batera utziko.\nEzagut ezazu zuria dena,\nbaina egon zaitez beltzarenean:\nizan zaitez eredu munduarendako.\nMunduarendako eredu bazara,\nTao-a indartsu izanen da zure barnean,\neta edozein gauza egin ahal izanen duzu.\nEzagut ezazu pertsonala dena,\nbaina egon zaitez inpertsonalarenean:\nonar ezazu mundua, mundua den bezalaxe.\nMundua bere horretan onartzen baduzu,\nTao-ak argituko du zure barnea,\neta jatorrizko izatera itzuliko zara.\nHutsetik sortu da mundua,\nlanabesak enbor batetik sortuak diren bezalaxe.\nMaisuak lanabesak ezagutzen ditu,\nbaina enborrean egoten da.\nhorrela den-dena erabil dezake.\nPolaritateetan zentratzen da, atzera berriz, Lao Tse kapitulu honetan: emakumezkoena, beltzarena, inpertsonalarena… yin tankerakoak dira. Beraz, pertsona baten egote modurik egokiena lurrarekin, sakontasunarekin, lotzen du Lao Tse-k, beheko posizio, estatus, mailekin, handinahikeriak ez baitira bidaide onak bizian. Oso goian egonda ere, oinarri on eta sendoak dituenak jakinen du nola itzuli, berriz ere, beheko tokietara. Jakinen du onartzen eta aitortzen egindako okerrak.\nMundua osotasun baten moduan hartu, onartu eta aztertu beharra dago; eta ez zatika, gure interesen arabera. Ez da hori gaurko egunean dagoen eztabaidarik garrantzitsuenetako bat? Klima-aldaketaz, ekologiaz, biodibertsitateaz… hitz egiten dugunean, adibidez, zertaz ari gara hizketan? Halere, zaila da, gure txikitasunetik eta handinahikeriatik abiaturik, onartzea munduaren osotasuna eta elkarrekiko mendekotasuna eta hartu-emana.\nEnborra, zuhaitza… ekosistemaren gunea da. Egurra, zura, lanabesak… sortzen dira harengandik, baina perfekziorik handiena zuhaitza denean lortzen du, izaki bizidun moduan oso-osorik azaltzen denean, alegia. Eta horixe bera egiteko gomendatzen digu Lao Tse-k, esaten duenean enborrean egonda bide guztiak eskura eta erabiltzeko moduan daudela. Arazo baten aurrean, esaterako, errazago da irtenbide guztiak ikustea, baldin eta enborrean, erdigunean, bizirik eta osorik bagaude.\nTao Te Ching (29) | EMAIONK 2017-11-17


HCBegoña | Pastorala\n[Basque] Home Proiektuak\nPastoral taldea irakasle guztien partaidatzarekin, ikastetxetik, gure ikasleengan hezkuntza eremua eta kristau eta giza baloreak bultzatzea saiatzen gara. Hau guztia\nJainkoarekin eta besteekin harremana sendotzeko asmoz.\nGure misio ebangelizatzaile aurrera eramateko heziketa komunitateari zuzendutako ekintza ezberdinak egiten ditugu (eukaristiak, ospakizunak…). Egin ondoren ebaluaketa lantzen da eta noski, hobetzeko plana kontuan hartzen.\nBehartsuekin harreman berezia eskaintzen duen ikastetxea da. Hori dela eta, ikasturtearen zehar kanpaina batzuk egiten dira ikasleen, familen eta irakasleen sensibilizazioa bultzatzeko.\nLaguntza ematen diegun proiektuak :\n• Eskola berriak eraikitzeko kanpaina – ESCUELAS INDÍGENAS DE LA RESSOP (Selva Amazónica Peruana) (ACCION VERAPAZ ONG batera)\n•JMVkoekin Indiako bi neskatoen babesa\n• Tapoiak biktzeko kanpaina\nJMV – JUVENTUDES MARIANAS VICENCIANAS\nGainera, gazte pastoralitza sustatzeko, ikastetxean kristau proiektu bat daukagu. JMV (Juventudes Marianas Vicencianas) deitzen da. Proiektuaren helburua: gazteak fede heldu batera iristea formazioa, ospakizunak eta serbitzua eskaintzen.\nNazioarteko esparruko gazte elkartea da, ume, nerabe, gazte, Eleiza eta gizartearekin konprometitua. Jesusen eta bere bizimoduan sakontzen saiatzen da. Gehiago jakin nahi baduzue hau da web. WEB: www.jmve.org/\nTWITTER JMV (San Sebastian): @JMV_Sanse\nIkastetxean bertan astero biltzeaz gain, beste ikastetxeekin Karitateko Alabakoak eta Pauldar aitakoak ere elkartu egiten gara , kanpamenduak, jaialdiak, topaketak, egonaldiak eta abar ospatzen.\nCovide Gobernuz kanpoko erankundearekin parte hartzen dugu.GKE hori nJMV eta FMVko partaideekin osatuta dago. Horrela proiektuak antolatzen ditutze Hirugarren Munduko Herri batzuetan: CHAD, BOLIVIA, HONDURAS, CUBA…\nIkastetxeko umeek LHko 4. Mailatik parte hartu ahal dute.\nInformazio gehiago jakiteko zirkularra: ZIRKULARRA


Tolosak pixkanaka berreskuratuko du bere ohiko jarduera alor guztietan - Gipuzko Buru Batzarra\nUdazkena ekintzez beteriko garaia izan ohi da Tolosan eta dagoeneko udalerria hasi da poliki-poliki zenbait ohiko jarduera berreskuratzen, indarrean dauden neurriak jarraituta: Nazioarteko Abesbatzen Lehiaketa, Titirijai, auzoetako festak… Bi aste baino gehiago igaro dira Covid19ari aurre egiteko neurriak arindu zirela eta jada datozen hilabeteetan kultur, kirol eta jai-jarduerak berreskuratzeko lanean hasi da Udala, eragileekin elkarlanean eta egoerari jarraipen estua eginda.\nGaur prentsaurrekoan Olatz Peon Ormazabal alkateak eta Nerea Letamendiak Herritarren arloko zinegotzi arduradunak eman dute hasitako prestaketa lan horien berri.\nAzoka bereziak, ekintza txikie lotuta, Gabonak arte\nUdazkenean azoka berezi ugari ospatzen dira Tolosan: Garagardo azoka, Mikologika, Goxua, Babarruna, Eguberrietako azoka berezia… Horien prestaketa lanak oso garaiz hasten direla adierazi du Letamendiak: “ekainean hasi ginen udazkeneko azoka bereziak antolatzen, eta garai hartako egoerari erreparatuz, ohiko eran behintzat, azoka berezirik ez egitea, adostu genuen eragileekin; horrek ez du esan nahi lanketarekin jarraitu ez dugunik, ekintza sinbolikoak lantzen aritu garelako denbora honetan azoka berezien esentziari eusteko”.\nAzoka Lagunak proiektuaren baitan, Mikologika azoka bereziari keinu bat egiteko, irteera egin zen joan den asteburuan, Tolosa Goxuaren kasuan, larunbatean, urriaren 30ean, bezeroen artean gozoak oparitan emango dira herriko gozotegietan eta Turismoko blogean gozogileen inguruko erreportajea egingo da beren lana eta produktuak ezagutzera eman eta bisitariak saltokietara eta Tolosara erakartzeko.\nHalaber, denbora honetan, Tolosa Gourmet ekimenaren baitan Tolosako gozogileen inguruko azterketa antropologikoa egin da, ondorio esanguratsuak mahaigaineratu dituena.\nBabarrunaren azokari dagokionez, azaroaren 20an, babarrun lehiaketa egingo da babarrun ekoizle onenari saria emateko, Gure Kaiola elkarteak lehiaketa gastronomikoa egingo du Alondegia plazan eta egun horretan ospatu ohi den frisio txapelketa ere egingo da. Azkenik, babarrun azokaren aste horretan, babarruna izango da Azoka Lagunak egitasmoko protagonista.\nGabonei begira, azoka berezia antolatzeko prestaketa lanekin hasi da Udala. “Azoka berezia egitea erabaki dugu; orain, azoka nola egin, zenbat posturekin, zein eremutan etab. aztertzen eta lantzen ari gara” azpimarratu du Letamendiak.\nOlentzero, kabalgata eta inauteriak nola ospatu lantzeko bilerak eragileekin\nAlkateak azpimarratu duenez, “fase berri bati ekin diogu eta orain, kultur, kirol eta jai-jarduerak nola gauzatu landuko dugu eragileekin, beti bezala, erabakiak adostasunez hartzeko”.\nKirol frogak ere berreskuratuko dira datozen asteetan: lehen aldiz, azaroaren 28an Euskadiko Aizkolari txapelketa egingo da Tolosan, azarotik urtarrilera bitartean Soroa memoriala ospatuko da eta urteari amaiera emateko, areto futboleko gabonetako Shanti torneoa berreskuratu eta abenduaren 31ean Elkartasun krosa egingo da, besteak beste.\nEguberrietako gainerako ekintzak antolatzeko: Olentzero, haur parkea, kabalgata… bilerak egingo ditu eragileekin udalak. Joan den astean egin ziren lehen bilerak asialdi-taldeekin eta eragileekin eta laster deituko dira inauteriak antolatzen hasteko bilerak. “Zer eta nola egin aztertzen eta lantzen hasiko gara orain inauterietan parte hartzen duten eragile guztiekin: aisialdi taldeak, karrozak eta konpartsak, txarangak…” azpimarratu du alkateak.\n“Ospakizun horiek guztiek garrantzia handia dute tolosarren artean, batu egiten gaituzte eta balio sinbolikoa, emozionala eta kolektiboa dute, komunitatearen parte sentiarazten gaituztelako, horregatik normaltasunerantz aurrerapausoak eman behar ditugula uste dugu eta horregatik egin dugu horiek antolatzearen aldeko apustua, baina orain horiek nola aurrera eraman aztertu eta landu behar dugu eragileekin, indarrean dauden osasun arauak kontuan izanda” adierazi du Olatz Peon Ormazabalek.\nUneoro dagokion osasun egoera kontuan hartuta\nAlkateak adierazi du beharrezkoa dela normaltasunerantz urratsak pixkanaka egitea, “trantsizioa pixkanaka egin behar dugu, ezin gara 0tik 100era pasa, birusa ez baita desagertu, neurriak arindu egin badira ere; horregatik, zuhurtziaz jokatzen jarraitu behar dugu eta oinarrizko osasun arauak bete egin behar ditugu, aurrerapausoak ematen jarraitzeko”.\n“Gure herria ohiko jarduera berreskuratzen joango da datozen hilabeteetan, une oro dagokion osasun egoera kontua hartuta, orain arte bezala” esan du. “Orain arte, erakutsi dugu egoerara egokitzeko gaitasuna eta orain, denbora luze honetan hartutako esperientzia eta ezagutza hori datozen ekintzen antolakuntzara bideratzeko unea da, Tolosak berezkoa duen izaera, dinamismoa eta bizitasuna berreskuratu dezagun” amaitu du alkateak.


Herritar Prebentzioa eta Sokorria 1.maila – Biarritz Sauvetage Côtier\nHerritar Prebentzioa eta Sokorria 1.mailaAlexandra IRIBARREN2021-06-07T08:58:15+01:00\nHERRITAR PREBENTZIOA eta SOKORRIA 1.maila\n“Segurtasun zibileko herritarra” izendatua den pertsona gai da biktima eta lekukoak babesteko lehen sorospenak egiteko, larrialdi zerbitzuak abisatzeko, biktimaren egoeraren larriagotzea saihesteko eta bere osotasun fisikoa babesteko larrialdi zerbitzuak iritsi arte.\nPSC 1 formakuntza deneri irekia da (10 urtetik aitzina). Egoera arriskutsu batean ukan beharreko jarrera eta ezagutzak barneratzeko balio du, norbera babesteko eta besteak laguntzeko.\nPSC 1 ikastaroaren helburua da ikasleei behar dituzten gaitasunak transmititzea segurtasun zibileko herritar baten funtzioak betetzeko, segurtasun zibileko erreferentzia nazionalean agertzen den gisan.\n“Segurtasun zibileko herritarra” izendapenak finkatzen du zein diren beharrezko gaitasunak, tituluduna modu egokian egin ditzan lehen sorospenak biktima eta lekukoak babesteko, larrialdi zerbitzuak abisatzeko, biktimaren egoeraren larriagotzea saihesteko eta bere osotasun fisikoa babesteko larrialdi zerbitzuak iritsi arte.\nFormakuntza bederatzi partetan egiten da, horrela, egoera ezberdin nagusiak lantzen ahal ditugu:\nZorabioak eta alerta\nZauriak eta babesa\nArnasbideen tapatzea gorputz arrotz baten bidez\nBihotzekoa eta alerta\nIraupena: 7 oren gutxienez\nIkastaro guztietan parte hartu eta egoera bat antzeztu.\nFormakuntza hau berritzea ez da beharrezkoa. Kontseilatzen dugu 3 urtero berriz egitea.\n65€ airea emateko sakelako maska bat eskainia


Barry Manley-ren bakarrizketa Ibarrako Galtzaundi Tabernan - Galtzaundi Euskara Taldea\nUrrian ireki ditu bere ateak Ibarrako Galtzaundi tabernak. Horrelako establezimendu baten ohiko zerbitzuetatik haratago, bestelako helburu batzuk ere baditu Galtzaundi tabernak: Euskararen marka zabalduz, ohiko zerbitzuez gain kultur eskaintza ere eskainiko duen txokoa da. Horrenbestez, hilabeteko azken ostegunetan kultur ekitaldiak antolatuko dira hemendik aurrera eta lehenengo saioa Barry Manley umoregile irlandarrak estreinatuko du. Hitzordua urriaren 25ean izango da, 19:00etan, Ibarrako plazako Galtzaundi tabernan.\n30 urte baino gehiago daramatza Barry Manley-k Euskal Herrian eta euskarazko bakarrizketak egiten ditu. Ibarrako saioan ‘Txintxo ibili’ izeneko bakarrizketarekin arituko da. Hemen sinopsia:\nImajina ezazu, beste herrialde batean zaudela, bakarrik, ez zara ezertaz enteratzen, ez duzu tutik ere ulertzen, herrimina sentitzen duzu. Hori da niri gertatu zitzaidana nire lehenengo egunetan Euskal Herrian.Nola moldatuko zinateke? Urteak pasa dira eta orain, Barry Barrezek bizitzaren inguruko hausnarketa egiten du, Euskal Herrian adaptazio (integrazioa?) prozesua azalduz, eta batez ere euskera ikasteko jarraitu duen bide bitxia, gure herrialdeko bazter desberdinetan izandako abenturei buruz hitzegiten digu, bakarrizketak euskaraz eginez, oroimenez beteriko eskusoinu bereziaz lagunduta.\nEkitaldia Ibarrako Euskara Taldeak antolatu du, Galtzaundi Euskara Taldearekin elkarlanean eta Ibarrako Udalaren babesean. Ekitaldi hau, Euskaraldiaren baitan Ibarran antolatzen ari diren ekitaldietako bat da.\nTxintxo ibili bakarrizketa – Barri Manley\nEguna: urriak 25, osteguna\nLekua: Galtzaundi taberna, Ibarrako plaza


NOLA AIPATU NORBAITEK DISKORDIAZ (4 MODU ERRAZ) - LEUNA\nNola Aipatu Norbait Diskordiaz\nDiscord mundu osoko jokalariek erabiltzen duten txat plataforma da. Erabiltzaileek beste erabiltzaileekin erraz elkarreragin dezakete plataforman zerbitzariak sortuz. Discord-ek ahots txata, bideo deiak eta erabiltzaileek adierazteko erabil ditzaketen formatu mota guztiak bezalako ezaugarri harrigarriak eskaintzen ditu. Orain, plataformako mezuak aipatzerakoan, erabiltzaile batzuk zapuztu egiten dira erabiltzaileak Discord-en bidalitako mezua ezin duzula aipatzeak. Hala ere, azken eguneratzeekin, Discord-en mezuak erraz aipa ditzakezu.\nAipatzeko eginbideari esker, erabiltzaile batek txatean zehar bidalitako mezu jakin bati erraz erantzun diezaiokezu. Zoritxarrez, plataformako erabiltzaile askok ez dakite Discord-en norbait aipatzen. Hori dela eta, artikulu honetan, diskordian norbait erraz aipatzeko jarraitu ditzakezun metodoak zerrendatuko ditugu.\n1. metodoa: linea bakarreko aipuak\n2. metodoa: lerro anitzeko aipuak\n3. metodoa: erabili kode blokeak\n4. metodoa: Erabili Discord Quote Bot-ak\nDiscord-en mezuak erraz aipa ditzakezu zure IOS, Android edo mahaigaineko plataforma erabiliz edozein dela ere. IOS, Android edo mahaigainerako metodo berdinak jarrai ditzakezu. Gure egoeran, mugikor-Discord erabiltzen ari gara azaltzeko mezuak nola aipatu Discord-en.\nLerro bakarra aipatzeko metodoa erabil dezakezu lerro bakarra hartzen duen testua aipatu nahi duzunean. Hori dela eta, lerro jauziak edo paragrafoak ez dauden mezu bat aipatu nahi baduzu, lerro bakarreko aipamen metodoa erabil dezakezu Discord-en. Hona hemen Discord-en norbait aipatzeko lerro bakarreko aipamena erabiliz.\n1. Ireki Diskordia eta elkarrizketara joan non mezu bat aipatu nahi duzun.\n2. Orain, idatzi > ikurra eta hit espazioa behin .\n3. Azkenean, idatzi zure mezua zuriune-barra jo ondoren. Hona hemen lerro bakarreko aurrekontua nolakoa den.\nLerro anitzeko aipatzeko metodoa erabil dezakezu lerro bat baino gehiago hartzen dituen mezu bat aipatu nahi duzunean, adibidez, paragrafo bat edo lerro etenekin testu mezu luzea. Erraz idatz dezakezu> aipatu nahi dituzun lerro edo paragrafo berri guztien aurrean. Hala ere, lerro edo paragrafo bakoitzaren aurrean> idazteak denbora asko eskatzen du aurrekontua luzea bada. Horregatik, hona hemen Discord mezuak aipatzeko lerro anitzeko aipamen metodo sinplea erabiliz:\n1. Ireki Diskordia eta elkarrizketara joan mezua aipatu nahi duzun lekuan.\n2. Orain, idatzi >>> eta jo zuriune-barra behin.\n3. Zuriune-barra jo ondoren, hasi aipatu nahi duzun mezua idazten .\n4. Azkenean, jo sartu mezua bidaltzeko. Honela ematen du lerro anitzeko aurrekontuak. Begiratu pantaila-argazkia erreferentzia gisa.\nAurrekontua atera nahi baduzu, aurrekontua irteteko modu bakarra mezua bidaltzea eta berri bat hastea da, edo atzera egin dezakezu >>> ikurra lerro anitzeko aurrekontutik irteteko.\nHala ere, lerro anitzeko aurrekontuak diskordiaren mahaigaineko bertsioan zertxobait desberdina da ' > 'Eta' >>> 'Lerro anitzeko aurrekontua ematen dizu. Beraz, mahaigaineko bertsioan lerro bakarreko aurrekontua egiteko, egin behar duzun bakarra buelta sakatu eta gero atzera-tekla egin testu normalera itzultzeko.\nAzken eguneraketekin, Discord-ek mezuak aipatzea ahalbidetzen duen kodea blokeatzeko funtzioa aurkeztu zuen. Kode blokeak erabiliz, erraz nabarmendu dezakezu mezua Discord-en . Hemen da nola aipatu norbait Discord-en kode blokeak erabiliz.\n1. Lerro bakarreko kode bloke bat sortzeko, idatzi besterik ez duzu ( ' ) lerro baten hasieran eta amaieran inolako parentesirik gabeko atzera-markaren ikur bakarra da. Adibidez, lerro bakarreko kodeen blokea aipatzen ari gara eta honela idazten ari gara `lerro bakarraren kodea blokea` Begiratu pantaila-argazkia erreferentzia gisa.\nWindows 10 bertsio berritzea ehuneko 99an gelditzen da\n2. Lerro ugari kode bloke batean formateatu nahi badituzu, idatzi besterik ez duzu ('' ') Backtick ikur hirukoitza paragrafoaren hasieran eta amaieran. Adibidez, ausazko mezu bat lerro anitzeko kode bloke batean aipatzen ari gara '' ' sinboloa esaldiaren edo paragrafoaren hasieran eta amaieran.\nZure gailuan Discord aurrekontu bot bat instalatzeko aukera ere baduzu, Discord-eko mezua ukitu batean aipatzeko aukera ematen duena. Hala eta guztiz ere, metodo hau pixka bat teknikoa izan daiteke erabiltzaile batzuentzat. Discord-i aurrekontu funtzionalitate multzoa eskaintzen duten Github proiektu ugari daude. Discord Quote Bot erabiltzeko zure gailuan deskargatu eta instalatu ditzakezun Github proiektuetako bi zerrendatzen ditugu.\nNirewen / Citator : Github proiektu honen laguntzarekin, Discord-eko mezuak erraz aipa ditzakezu ukitu soil batekin.\nDeivedux / Aurrekontua : Discord-en mezuak aipatzeko ezaugarri bikainak dituen tresna bikaina da.\nBiak deskargatu ditzakezu eta egokiena zuretzako hautatu. Citadorrek erabiltzailearen interfaze nahiko erraza du; beraz, tresna sinple baten bila bazabiltza, Citadoren bila joan zaitezke.\n1.G. Zer egiten du Quoting diskordian?\nDiscord-en mezu bat aipatzen duzunean, mezu jakin bat nabarmentzen ari zara edo taldeko txat bateko norbaiti erantzuten diozu. Hori dela eta, Discord-en komatxoak erabiltzen badituzu, mezua talde edo elkarrizketa pribatuan nabarmentzea besterik ez duzu.\n2.G. Nola erantzun mezu konkretu bati Discord-en?\nDiscord-en mezu zehatz bati erantzuteko, joan elkarrizketara eta bilatu erantzun nahi diozun mezua. Ukitu hiru puntu mezuaren ondoan eta sakatu aurrekontua . Discord-ek mezua automatikoki aipatuko du eta mezu zehatz horri erraz erantzun diezaiokezu, edo egin dezakezu eduki mezua bertan erantzun nahi baduzu eta hautatu erantzun aukera.\n3.G. Nola zuzendu dezaket norbaiti zuzenean taldeko txatean?\nDiscord-en talde berriketan zuzenean norbaiti zuzentzeko, egin dezakezu luze sakatu erantzun nahi diozun mezua eta hautatu erantzun aukera. Norbaiti zuzenean zuzentzeko beste modu bat idaztea da @ eta erabiltzailearen izena Discord-eko talde berriketan nori zuzendu nahi diozun.\n4.G. Zergatik ez dira komatxoak funtzionatzen?\nKomatxoek agian ez dute funtzionatuko atzera-markaren ikurra komatxo bakarrarekin nahasten baduzu Diskordioan mezu bat aipatzen duzun bitartean. Beraz, ziurtatu Sinbolo egokia erabiltzen duzula Discord-en norbait aipatzeko.\nTestua formateatzeko Diskordia Gida Integrala\n7 modu Discord RTC konektatzerakoan konpondu behar da ibilbidearen akatsik gabe\nTelefonoa berotzea saihesteko 11 modu kargatzean\nKonpondu Chrome Internetera ez konektatzea\nEspero dugu gure gida lagungarria izan dela eta gai izan zarela aipatu norbaitek Discord-en . Artikulua gustatu bazaizu, jakinarazi iezaguzu beheko iruzkinetan.\nzergatik ezin dit cortanak entzun?\nEzin da inprimatu Windows 10 eguneratu ondoren\nwifi seinale ahula 10


Udalak, ostalaritza-sektoreak eta Ikertaldek Errenteriako ostalaritzaren Plan Estrategikoa egingo dute | Herribizia\nUdalak, ostalaritza-sektoreak eta Ikertaldek Errenteriako ostalaritzaren Plan Estrategikoa egingo dute\nUdal komunikabidea 2021-02-04 | 0\nUdalerriko ostalaritza-sektorearen etorkizunaren oinarriak finkatzeko plan estrategikoa da\nHelburu hauek izango ditu: ostalaritza epe labur eta ertainerako Plan Estrategikoaz hornitzea, sektorearen beharrekin koherentea dena, kolektiboa sentsibilizatzeko eta motibatzeko aldez aurreko baldintzak sortzea eta sektorea dinamizatzen laguntzea\n2020a urte gogorra izan da, eta pandemiak eragin handia eduki du – eta oraindik ere eragina dauka – gure ehun ekonomikoan eta enpleguan. Horregatik, Udalak ahalegin berezia egin du haren ondorioak, ahal den neurrian, arintzeko.\nApirilean, udal-talde guztien babesarekin onartutako talka-plana aurkeztu zuen Udalak, hainbat motatako 16 neurriz osatua, eta urtean zehar horiek martxan jarri ziren –kasu batzuetan zabaldu ere egin ziren–. Neurri horietako batzuk udalerriaren ekonomia dinamizatzeko Bizi Errenteria programaren bidez garatzen ari dira.\nBestalde, udalerrian enplegua sustatzeko, langabeak lan-merkatuan sartzen laguntzeko eta merkatu horretan sartzeko zailtasun bereziak dituztenen enplegagarritasuna handitzeko, 65 pertsona kontratatu dira Udalak sustatutako 2020ko enplegu-planen bidez.\nEpe ertain eta luzerako estrategiak eraikitzeko beharra\nPandemiaren izaera, horren garapen azkarra eta herritarrengan eta ekonomian izan zituen eraginak zirela eta, pasa den urtean Udalaren lehentasuna izan zen errenteriarren urgentziazko beharrei erantzutea.\nHala ere, premia larrienei erantzuteaz gain, Udalak ezinbestekotzat jotzen du etorkizunari buruzko gogoetak egitea eta epe ertaineko estrategiak eraikitzea.\nOstalaritzaren plan estrategikoa, ostalariekin\nOsasun-krisiaren ondorio ekonomikoak nabarmen pairatzen ari diren sektoreetako bat ostalaritza da.\nGainera, pandemia osteko ostalaritza ez da orain arte ezagutu duguna izango, eta ezinbestekoa da sektorea horretarako prestatuta egotea.\n2020. urtean zehar, Udalaren eta ostalaritzaren arteko harremana oso estua izan da; Ostarirekin lankidetza, herriko ostalari asko biltzen dituena, giltzarri izan da sektorearen beharrei erantzuteko.\nOrain, Ostarirekin proposatutako Plan Estrategikoaren beharrarekin bat egiten du Udalak, sektoreak udalerrian izango duen etorkizunaren oinarriak finkatzeko, eta eskutik egingo dute bidea. Herriko ostalari guztiei zabalik dagoen prozesua da.\nSektorearen hausnarketa eta plan estrategikoa Ikertalde Aholkularitzaren bidez garatuko da, eta helburu nagusi hauek izango ditu:\n• Errenteriako ostalaritza-ekosistema osatzen duten eragileak epe labur eta ertainerako Plan Estrategikoaz hornitzea, sektorearen beharrekin koherentea izango dena.\n• Kolektiboa sentsibilizatzeko eta motibatzeko aurretiazko baldintzak sortzea, banakako eta taldeko proiektuei ekiteko.\n• Sektorea dinamizatzen laguntzea.\nPlan Estrategikoa garatzeko, Ikertalde Aholkularitzako taldeak Errenteriako ostalariekin eta Udalarekin lankidetzan jardungo du. Plan hori egiteko faseen artean, honako hauek daude: aurreko fasean bildutako informazioa optimizatzea eta horretan murgiltzea; elkarrizketak, lan-saioak eta -tailerrak hainbat auzotako ostalariekin; eta aldizkako jarraipen-saioak Udalarekin, baloratzeko proiektuaren bilakaera eta, hala badagokio, doikuntzak egiteko beharra.\nPurita Santa Cruzek 100 urte bete ditu


Limousin zaldi - Wikipedia, entziklopedia askea.\n† Limousin zaldia\nLimousin zaldia egun desagertutako bertako Okzitania aldeko zaldi arraza bat izan zen. Arraza Limousin eskualdean hedatua izan zen. Bereziki erdi aroan garatu zen arraza. Limousin zaldia sortzeko Ingalaterratik ekarritako Thorough zaldiak bertako behorrekin gurutzatu zituzten. Arabiar zaldiak erabili zituzten ere arrazaren ezaugarriak lortzeko.\nXX.en mendearen hasieran Limousin zaldia desagertu zen beste hainbat arrazekin nahasturik eta motordun ibilgailuek zela zaldietan ekarri zuten galera zela eta.\nMultimedia: Limousin horse


Nire etxeak | Faroa\n← Node.js-ren Praktika Onak gida, euskaraz\nIntxaurrondo, oraingoan euskaraz →\nAdinean aurrera noala, une batez atzera begiratu dut, jakiteko nire bizialdian zenbat etxetan bizi izan naizen. Aintzat hartu barik ikasle garaian eta erbestean egin nituen urteak, sei etxe ditut gogoan:\nMondragoen jaio nintzen, 1952ko azaroaren 8an, gerora Gipuzkoa etorbidea 48 izango zen etxeko hirugarren solairuko ezkerrean. Gaur egun Meneta taberna dagoen atarian, azken solairuan. Han jaio nintzen, baina ez dut hango oroimenik, pare bat urte nituela, beste etxe batera pasatu ginelako, kale berean.\nBetiko etxea, Arrasaten\nBigarren etxea (Gipuzkoa etorbidea 40, lehena eskuina) izan zen guretzat betiko etxea, aitaren eta amaren etxea, gurasoek hantxe egin zituzten-eta euren azken eguna arteko urteak. Hantxe igaro nuen haurtzaroa, hantxe jaio zen Fatima, hantxe hazi ginen bost neba-arrebok, hangoak izan ziren nire betiko lagunak, inguru haiek bihurtu genituen jolastoki, handik abiatzen ginen eskolara eta elizara. Nerabezaroa eta helduaroa kanpoan egin arren, hara bueltatzen nintzen, “etxera”. Gurasoen zahartzaroan etxe ingurua dezente aldatu zen: garai bateko zerrategia eraitsi eta saltoki multzo bat egin zen, beilatoki eta guzti. Hainbeste urte kanpoan egonda, atsegina izaten zen haurtzaroko lagunekin edo auzoekin berriro elkartzea. Ama hil zenean, saldu egin genuen etxea, justu 2008ko krisia iritsi zenean.\nZarugalde kalea, Arrasaten\nBehin ikasketak amaituta, eta Eskola Politeknikoan hasi behar nintzenean lanean, bi bikotek pisu bat alokatu genuen Zarugalde kaleko 42an, Eskolatik eta ikastolatik oso hurbil. Etxebizitza zaharra zen, baina, berau pintatu ondoren, hantxe jarri ginen bizitzen Fatima, Mikel, Bego eta laurok. “Arrimatuta” bizi ginen, orduan horrela esaten baitzitzaion ezkondu barik elkarrekin bizitzeari, eta hasieran gurasoak nahigabetu egin ziren. Astegunetan nahiko lan izaten genuen eskolak-eta prestatzen. Igande iluntzetan, berriz, arrautza frijituak jaten genituen Muxibar tabernan, Roots telesaila ikusi bitartean. 1981ean, Fatima Londresera joan zen eta Bego eta biok, Ameriketara. Orduan utzi genuen apartamentu hura.\nRamon Maria de Lili, Bergaran\nErbestean bost urte eginda, 1986ko udan Bergaran jarri ginen bizitzen, hasieran Fatimaren eta Mikelen pisoan, gero beste batean, atari berean. Begok Eroskin aurkitu zuen lana, Elorrion, eta nik, Bergarako Udal Euskaltegian. Bosgarren edo segiarren solairuan zegoen etxea, balkoi ederra zeukan, eta eguraldi onarekin arratsaldeak oso eguzkitsuak izaten ziren bertan. Garai hartan arineketan egiten genuen dezente (askotan Angiozarrera joan eta etorri), eta baita bizikletan ere.\nBerrio-Otxoa kalea, Elorrion\nBergaran bizi ginela erosi genuen etxe zahar bat Elorrion, Begoren jaiotetxeko azken solairuan. Erosi genuenean, etxeak 12 ate zeuzkan, dena pasilloz betea. Goitik behera zaharberritu genuenean, ostera, 4 ate geratu zitzaizkion, horma asko apurtu genituen-eta. Etxe ederra zen, eta goian txoritoki bat zeukan, eta hura zen nire lantokia: bertan neuzkan ordenagailua, inprimagailua, eskanerra, etab. Etxe hartan hazi genuen Miren alaba. Leku abegikorra zen, eta argitsua. Bigarren solairuan zegoen, ordea, eta igogailurik ez zegoen. Asteroko erosketak eta bestelako gaiak, eskuz igo edo jaitsi behar. Birritan jausi nintzen eskailera haietan, eta bigarrenean pentsatu nuen hezur bat apurtu nuela.\nUrkizuaran kalea, Elorrion\n2019ko otsailean, Gomera uhartetik bueltan, beste etxe bat erosi genuen, Elorrion bertan. Urte bereko maiatzean sartu ginen bertan bizitzera, eta, apur bat geroago, horrela idatzi nuen Faroan:\nOrain baina, 60 urte ondo beteta ditugu biok ere, eta, zahartzaroa ikusmiran, beste etxe baten bila hasi ginen, errazagoa izango zena adineko bikote batentzat. Bat aurkitu dugu, etxabe txiki bat, belardi txiki batekin, naturarekin lotzen gaituena. Hori guztia lehengo etxetik 200 bat metrora.\nUrtebete geroago, 2020ko martxoan, erabateko konfinamendua egin behar izan genuen etxe honetan, SARS-CoV-2 birusak eragindako pandemia zela eta. Etxeak daukan terraza eta belardiari esker, patxadaz igaro genuen itxialdia. Harrezkero, sarri pentsatu dugu garai onean aldatu ginela etxez.\nGaur egun bizi garen etxeak horrelako belardi txikia dauka atzealdean.\nKategoria: Familia, Sailkatugabeak Etiketak arrasate. Gorde lotura.


Arrasate Ahal Dugu-Podemos, lantaldea eratzeko eta kide berriak lortzeko fasean - Arrasate - Goiena.eus\nArrasate Ahal Dugu-Podemos, lantaldea eratzeko eta kide berriak lortzeko fasean\nTxomin Madina 2015-02-11 17:28\nEgun Arrasateko Ahal Dugu- Podemosen lantaldea osatzen duten kide batzuk. Ezkerretik eskuinera: Igor Numb, Sonia Diaz, Jose Antonio Nafarrate eta Loli Varona.\nMomentuz zazpi kide ari dira lanean, eta mugimenduarekin identifikattzen diren guztiei bat egiteko deia egin diete.\n"Arrasaten Podemosen inguruko lantaldea sortzeko asmoa ez da berria, baina orain gutxi erabaki dugu martxan jarri eta gogoa errealitate bihurtzeko elkartzea", diote Arrasate Ahal Dugu-Podemosen egungo lantaldeko kideek.\nMomentuz zazpi kidek osatzen dute taldea, baina adierazi dute, apurka jende gehiago erakarzteko itxaropena dutela: "Epe motzera gure asmoa da egitura bat eta talde dinamika bat sortzea, jarraikortasunez lan egitea ahalbideratuko diguna".\nHorregatik, mugimenduarekin bat egiten dutenei lantaldera batzeko deia egiten diete: "Gure herriarendako aldaketarako mugimendu bat, non denek parte hartu ahalko duten eta iritzia eman ahalko duten". "Proiektuari ekiten ari gara, eta herriarekin konprometitutako pertsonak behar ditugu, ekiteko gogoa eta proposamenak dituztenak", gaineratu dute.\nInteresatuek, ahalduguarrasate@yahoo.es helbidera idatzi behar dute.


BTZ Eus | Aurkitegia, Aisialdiak\n@ bertsularien-lagunak ABILDUA wanadoo.fr\nSurf ikastaro teoriko eta praktikoak euskaraz.\n@ ander_bat ABILDUA hotmail.com\nEuskarazko antzerki tailerrak, nerabeentzat (astean 2 ordu).\nPelletier karrika,11- Marion aintzira - 64200 Biarritz (Lapurdi)\n@ Theatre-versant ABILDUA wanadoo.fr\nAntzerki emanaldiak, eskola proiektuak eta ikastaldiak euskaraz.\nMaréchal Juin Etorbidea, 75 - 64200 Biarritz (Lapurdi)\n@ tchimeres ABILDUA wanadoo.fr\nErrepublika karrika, 11 - Mazon Parkea - 64200 Biarritz (Lapurdi)\n@ 64 ABILDUA lespetitsdebrouillards.org\nElkarteen Etxea - Darrichon kka - 64200 Biarritz (Lapurdi)\n@ mintzalasai ABILDUA gmail.com\nTamanès etorbidea, 34 - 64200 Biarritz (Lapurdi)\n@ lerideau.rouge ABILDUA wanadoo.fr\n800m2ko gunea, l'Assosalai elkarteak harrera, iniziazioa eta tailerrak euskaraz proposatzen dituzte.\nNégresse industria gunea - Moura etorbidea 33 - 64200 Biarritz (Lapurdi)\n@ parkalai ABILDUA hotmail.com\nTRIKITIXA eta PANDERO kurtsoak\n> 6 urte\nIkastola - 64200 Biarritz (Lapurdi)\n@ oliviaolaizola ABILDUA yahoo.fr\nBeaurivage etorbidea, 14 - 64200 Biarritz (Lapurdi)\n@ info ABILDUA planetemuseeduchocolat.com\nUda Leku aisialdi zentroa\n@ udaleku.btz ABILDUA orange.fr


Lankide eztabaida:158.227.0.249 - Wikipedia, entziklopedia askea.\n158.227.0.249 HELBIDEA BANDALISMOA EGITEKO ERABILI DA.\nErrusiar Iraultzaren inguruko biografiakAldatu\nKaixo! Bai, biografiak oso ondo daudela iruditzen zait eta horiek txertatzen nabil. Vladimir Antonov-Ovseienko eta Fiodor Dan-en biografiak igotzeko ere asmoa dut baina testu luzeagoak direnez, moldatzen denbora gehiago pasa behar da eta libreago nagoenean egingo ditut. Eskerrik asko zuei materiala sortzeagatik! Ondo izan, -Jalkorta 13:23, 9 urtarrila 2018 (UTC)\nArratsalde on! Eskerrik asko Draza informazioarengatik! Lehenik eta behin, biografien kontua bukatu nahi dut eta gero horiek bukatutakoan, gertakariekin hasteko asmoa dut. Orduantxe, egingo dut. Ondo izan, -Jalkorta 14:01, 12 urtarrila 2018 (UTC)\nKaixo, Draza. Kategoriak sortzean, kategoria orri horren edukitzat, ez ditugu kategoria horretara erantsi beharreko artikuluak jartzen, baizik eta kategoria hori barneratu behar duten kategoria zabalagoak. Adibidez, ikus ezazu zeuk sortutako «Bielorrusiako komunistak» kategoriari egin diodan zuzenketa: https://eu.wikipedia.org/w/index.php?title=Kategoria:Bielorrusiako_komunistak&diff=6104844&oldid=6104838\nGero, kategoria horretan artikuluak sortzeko bidea badakizu, bikain egiten ari baitzara: artikuluaren bukaeran kategoria hori ezartzea.\nGainerakoan, zorionak egiten ari zaren lan ederragatik: Euskal Wikipediak zuen hutsune bat betetzen ari zara, eta Wikipedian editatzeari buruzkoak azkar eta ongi ari zara ikasten. Berriz ere diotsut zeure wikilari kontua sortu beharko zenukeela (nahi duzun izenarekin; adibidez, Draza Mihailovitx), gainerako wikilariokiko harremanetarako eta zenbait edizio egiteko bidea erraztuko bailizuke.\n2018-01-18, 08:57 (UTC)\nAzken aldaketa 26 martxoa 2019(e)an, 13:21(e)tan\nOrriaren azken aldaketa: 26 martxoa 2019, 13:21.